title: Adenomatosis polyposis coli

text: Adenomatosis polyposis coli eli APC on viidennessä kromosomissa sijaitseva tuumorisuppressorigeeni. Sen mutaatiot aiheuttavat paksusuolen syöpää.


title: APC

text: APC tarkoittaa:


title: Heikki Aarrevaara

text: Heikki Aarrevaara on Radiomaailma-lehden vt. päätoimittaja. Hänellä on pitkä ura DX-kuuntelijana. Hän on koulutukseltaan valtiotieteen maisteri ja historiantutkija. Hän on aiemmin ollut Salaojakeskus ry:n (nykyinen Salaojayhdistys) tiedottaja ja siinä tehtävässä koonnut ja toimittanut julkaisusarjan "Salaojituksen tutkimusyhdistys ry:n tiedote, 7–14" ja kirjoittanut teoksen "Suomen salaojituksen historia".Aarrevaara on ollut toimittamassa seuraavia julkaisuja tai kirjoittanut niihin artikkelin:


title: Selviytymispakkaus

text: Selviytymispakkaus on pakkaus joka sisältää välineet joiden avulla voi selviytyä hätä- tai onnettomuustilanteessa. Selviytymispakkaus kuuluu esimerkiksi sotilaslentokoneiden, pelastusveneiden ja avaruusalusten varustukseen. Myös asumattomilla alueilla työskentelevillä lentäjillä ja metsureilla on usein varusteissaan selviytymispakkaus. Lisäksi esimerkiksi maanjäristysalueella asuvien ihmisten suositellaan hankkivan selviytymispakkaus luonnonkatastrofin varalta.


title: Selviytymispakkaus

text: Selviytymispakkauksen voi sekä koota itse että ostaa valmiina paketteina. Pakkauksia on erikokoisia ja niiden yksityiskohtainen sisältö vaihtelee olosuhteiden mukaan jossa pakkausta on tarkoitus käyttää. Pääpiirteittäin pakkauksessa tulisi olla varusteet ja työkalut joilla ihmisen on mahdollista suojautua luonnonvoimia vastaan, pysyä lämpimänä ja suorittaa tarvittava ensiapu. Lisäksi pakkauksessa tulisi olla riittävästi ruokaa ja juomaa sekä välineet pelastushenkilökunnan ohjaamiseksi paikalle. Riippumatta olosuhteista, lähes kaikissa selvitytymispakkauksissa on ainakin veitsi (usein linkkuveitsi tai monitoimityökalu), tulitikkuja, ensiapulaukku, päähuivi, kalastusvälineet, ompeluvälineet ja taskulamppu.


title: Futsal-Kakkonen

text: Futsal-Kakkonen on Suomen futsalin kolmanneksi korkein sarjataso. Sarjaa pelataan Palloliiton piirien järjestäminä. Lohkovoittajat karsivat Ykkösen paikasta.


title: Miehikkälän kirkko

text: Miehikkälän kirkko on Miehikkälän kunnassa sijaitseva vuosina 1879–1881 rakennettu kirkko. Peittämättömästä tiilestä rakennetun kirkon arkkitehtuuri yhdistelee uusgotiikkaa ja muita 1800-luvun loppupuolen tyylisuuntia. Kirkkoa korjattiin vuosina 1927 ja 1963. Nykyisin käytössä olevat urut on rakennettu vuonna 1980 ja alttaritaulu on vuodelta 1930. Kirkossa on tilaa 900 hengelle.


title: Miehikkälän kirkko

text: Kirkkomaalla olevan punagraniittisen sankaripatsaan kohokuvion on suunnitellut kuvanveistäjä Sulo Mäkelä 1953.


title: Erkkola (mopo)

text: Erkkola oli Eino Erkkolan ja hänen poikansa Matti Erkkolan Ilmajoen Koskenkorvalla 1950-luvulla kehittämä invalidimopo. Erkkola-mopon merkittävin ostajakunta muodostui sotainvalideista. Erkkoloiden elinkaari ylsi 1980- ja 1990-lukujen taitteeseen asti, jolloin Erkkolan invamopo- ja pyörätuolitehtaan liiketoiminnan osti Instrumentariumin tytäryhtiö, lahtelainen Merivaara Oy. Se katsoi ajokuntoisia sotainvalideja olevan liian vähän, eikä pitänyt noin 200 kappaleen vuosimyyntiä enää kannattavana.


title: Erkkola (mopo)

text: Erkkola-mopossa oli edessä yksi ohjaava pyörä ja takana kaksi pyörää, joista toinen oli vetävä. 1,5 hevosvoiman moottori sijaitsi kuljettajan vieressä vasemmalla. Mopo käynnistettiin narusta vetämällä. Mopossa oli putkirunko, joka oli aluksi avoin, mutta 1960- ja 1970-lukujen vaihteen paikkeilla jalkatilan suojuksen ylle lisättiin tuulilasi ja katos.


title: Erkkola (mopo)

text: Ajokin moottoriteho nostettiin 1980-luvun lopulla lainmuutoksen jälkeen 2,4 hevosvoimaan. Samalla narukäynnistyksen tilalle asennettiin sähköstartti ja sähköjärjestelmän jännite nostettiin 12 volttiin. Viimeisten Sachs-moottorien vaihteisto oli kaksivaihteinen automaatti, jossa oli mukana peruutusvaihde, jolloin mopoa ei tarvinnut peruuttaa kävelykepillä tai kainalosauvalla työntäen.


title: Erkkola (mopo)

text: Moottorina käytettiin myös sähköstartilla varustettua Morinin moottoria sen jälkeen, kun Sachs-moottorin valmistus loppui 1991.


title: Munanjohdinsyöpä

text: Munanjohdinsyöpä on munanjohtimissa esiintyvä gynekologinen syöpätauti.


title: Munanjohdinsyöpä

text: Suomessa todettiin kolmekymmentä tapausta vuonna 2005. Tauti ei aiheuta varhaisia oireita, mutta levinneenä siihen liittyy tavallisimmin vuotohäiriöitä ja alavatsakipuja. Sairautta hoidetaan leikkauksin ja solunsalpaajin. Synnytys näyttää alentavan sairastumisvaaraa munanjohdinsyöpään.


title: Munanjohdinsyöpä

text: Vaikka munanjohdin- ja munasarjasyövät ovat hyvin lähellä toisiaan, osataan ne nykyisin erottaa toisistaan entistä paremmin. Tämä selittää osaksi viime vuosikymmeninä tapahtuneen munanjohdinsyövän esiintyvyyden selvän nousun. Sairauden viisivuotiseloonjäämisennuste on 33 %.


title: Munanjohdinsyöpä

text: Muun syövän leviäminen munanjohtimiin on paljon yleisempää kuin syövän alkaminen niistä.


title: Turkuhallin seisake

text: Turkuhallin seisake, aikaisemmin Elysée Areenan seisake on Artukaisissa, Uudenkaupungin radalta Pernon telakalle vievän sivuraiteen varressa sijaitseva seisake. Se palvelee vain Turkuhalliin ja sen tapahtumiin suuntautuvaa satunnaista tilausliikennettä, eikä sinne järjestetä säännöllistä liikennettä. Seisakkeelle on pysähtynyt muun muassa Helsingistä tulevia Jokerien jääkiekkojoukkueen kannattajia kuljettaneita junia 1990-luvun puolivälissä ja 2000-luvun alussa, kun Jokerit on pelannut TPS:aa vastaan vieraskentällä Turussa.


title: Marconi

text: Marconi on italialainen sukunimi:


title: Faith Divides Us – Death Unites Us

text: Faith Divides Us – Death Unites Us on Paradise Lostin kahdestoista studioalbumi, joka julkaistiin 25. syyskuuta 2009. Se nousi Suomen virallisen listan sijalle 22.


title: RadioCity Areena

text: RadioCity Areena (aikaisemmin Caribia Areena, 994-halli ja Ikituurin Arena) oli Turussa sijaitseva monitoimihalli, joka toimi kylpylähotelli Sokos Hotel Caribian yhteydessä. Seisomapaikkoja siellä oli enimmillään 2 700 ja istumapaikkoja 1 800. Hallin nimeksi vaihtui vuoksiksi 2014–2015 RadioCity Areena Radio Cityn ja Break Sokos Hotel Caribian solmiman sponsorisopimuksen myötä. Maaliskuussa 2016 areenan paikalle avattiin aktiviteettipuisto SuperPark.


title: RadioCity Areena

text: Hallia on käyttänyt kotiareenanaan muun muassa Korisliigassa Aura Basket ja TPS Salibandy Salibandyliigassa.


title: Oulun liikenne

text: Oulu on Pohjois-Suomen suurin kaupunki ja myös tärkeä liikenteen solmukohta. Oulun kautta kulkee kolme valtatietä ja se on rautateiden risteysasema. Oulun lentoasema on matkustajamäärältään Suomen toiseksi vilkkain.


title: Oulun liikenne

text: Oulun kautta kulkee yksi Suomen pääväylistä, Helsingistä Utsjoelle johtava valtatie 4, joka on osa eurooppatietä E75 ja Oulun kohdalla myös eurooppatietä E8. Oulusta alkavat Kuusamoon johtava valtatie 20 ja Kajaaniin johtava valtatie 22, ja Turkuun johtava valtatie 8 erkanee valtatie 4:stä Oulun eteläpuolella Limingassa. Seudullisesti ja paikallisesti tärkeitä teitä ovat muun muassa Limingan Haaransillalta Kempeleen, Oulun ja Haukiputaan kautta Iin Räinänperälle johtava seututie 847, joka on osa entistä valtatie 4:ää ja entisen Ylikiimingin kunnan kirkonkylään johtava seututie 833. Poikkimaantie ja Raitotie muodostavat kaupungin sisäisen kehätien.


title: Oulun liikenne

text: Keskustan alueella liikenteellisesti tärkeimmät kadut ovat pohjois–etelä-suunnassa Aleksanterinkatu, Uusikatu ja Rautatienkatu sekä itä–länsi-suunnassa Linnankatu, Kajaaninkatu, Saaristonkatu ja Albertinkatu. Kaikkiaan kaupungin alueella on kaupungin ylläpitämiä katuja noin 1 200 kilometriä.


title: Oulun liikenne

text: Kaupungin keskustan alla sijaitsee lokakuussa 2015 valmistunut maanalainen pysäköintilaitos Kivisydän, jossa on pysäköintipaikat 900 autolle.


title: Oulun liikenne

text: Valtatie 4 kulkee Oulun läpi Pohjantie-nimisenä moottoritienä. Moottoritie alkaa Oulun eteläpuolelta Limingan Haaransillalta ja jatkuu kaupungin pohjoispuolelle Haukiputaan Kelloon, mistä jatkuu moottoriliikennetie Iin Räinänperälle saakka. Haaransillan ja Kempeleen välinen osuus on kapeaa, keskikaiteellista moottoritietä ja muut osuudet perinteistä nelikaistaista moottoritietä. Pohjantie on kaikkiaan noin 52 kilometriä pitkä, josta moottoritietä on noin 35 kilometriä. Eritasoliittymiä tiellä on yhteensä 14. Vilkkaimmassa kohdassa, Oulujoen ylittävillä silloilla, tien liikennemäärä on keskimäärin yli 50 000 ajoneuvoa vuorokaudessa, josta raskaan liikenteen osuus on lähes 2 900 ajoneuvoa.


title: Oulun liikenne

text: Ennen Pohjantien valmistumista valtatie 4 kulki Oulussa keskustan eteläpuolella Limingan Haaransillalta nykyisen seututien 847 sekä Limingantien reittiä keskustaan. Keskustan pohjoispuolella tie kulki nykyisten Merikosken siltojen, Tuirantien, Valtatien, Koskelantien ja Oulunseläntien kautta nykyisen Rajakylän tienoille sekä siitä edelleen nykyisen seututien 847 reittiä pohjoiseen.


title: Oulun liikenne

text: Pohjantien suunnitteleminen Ouluun aloitettiin sangen varhain. Tie oli merkitty jokseenkin nykyiselle paikalleen jo vuonna 1952 laaditussa niin sanotussa Meurmanin–Ervin yleiskaavassa. Ensimmäisen osuuden rakentaminen aloitettiin marraskuussa 1962 ja tie avattiin virallisesti liikenteelle 18. lokakuuta 1967, joskin tie oli ollut osittain käytössä jo rakennusaikana. Pohjantie oli yksi Suomen ensimmäisistä ohikulkuteistä ja ulottui tuolloin Kiviniemestä nykyisten seututeiden 815 ja 847 liittymästä Rajakylään silloisen Koskelantien risteykseen. Tie oli kaksikaistainen lukuun ottamatta Kontinkankaan ja Laanilan välistä 2,8 kilometrin moottoritieosuutta. Myös kaksikaistaiset osuudet oli tarkoitettu ainoastaan moottoriliikenteelle, joten ne vastasivat jokseenkin nykyisiä moottoriliikenneteitä. Tiellä oli eritasoliittymät Kontinkankaalla ja Laanilassa, mutta Iskon liittymä oli tasoliittymä.


title: Oulun liikenne

text: Pohjantietä on sittemmin parannettu useassa vaiheessa: Syksyllä 1977 valmistui moottoritien jatko Iskoon sekä Iskon eritasoliittymä. Lokakuussa 1981 otettiin käyttöön moottoritieosuus samassa yhteydessä rakennettuun Linnanmaan eritasoliittymään sekä moottoriliikennetieosuus edelleen Haukiputaan Kelloon. Poikkimaantie ja Lintulan eritasoliittymä rakennettiin 1980-luvulla. Syksyllä 1990 moottoriliikennetietä jatkettiin etelässä Kiviniemestä Kempeleeseen saakka. Haukiputaan ohittava moottoriliikennetie Kellosta Iin Räinänperälle otettiin käyttöön vuonna 1993. Samassa yhteydessä Linnanmaan ja Kellon välinen osuus rakennettiin moottoritieksi ja Raitotien kohdalle rakennettiin Pateniemen eritasoliittymä. Kiviniemen ja Kontinkankaan välinen osuus muutettiin moottoritieksi vuonna 1996, jolloin myös parannettiin Oulun eritasoliittymää ja Kontinkankaan tiejärjestelyjä. Viimeisimpänä avattiin liikenteelle vuonna 2003 moottoritie Haaransillalta Kiviniemeen.


title: Oulun liikenne

text: Nykyisin liikenne tiellä sujuu pääosin hyvin, joskin tie ruuhkautuu ajoittain etenkin Oulujoen ylittävien siltojen kohdalla. Liikennemäärät kasvavat jatkuvasti ja ennusteen mukaan ilman parantamistoimenpiteitä tie ruuhkautuu tulevaisuudessa pahoin. Osuuden parantamisesta on valmistunut yleissuunnitelma vuonna 2008 ja tiesuunnitelma vuonna 2012. Suunnitelman mukaan Oulujoen ylittävä osuus rakennettaisiin 3+3-kaistaiseksi, eritasoliittymiä parannettaisiin muun muassa lisärampeilla, melusuojausta lisättäisiin ja eritasoliittymien yhteyteen rakennettaisiin linja-autopysäkkejä. Hankkeen arvonlisäverottomat rakentamiskustannukset ovat arviolta 73 miljoonaa euroa. Parannustöiden on tarkoitus olla valmiita 2019. Alun perin Oulujoen siltojen levennys 3+3-kaistaiseksi piti toteuttaa hyväksi käyttämällä siltojen kevyen liikenteen väyliä. Siltojen kantavuustarkastelun yhteydessä kävi kuitenkin ilmi, että sillat eivät tulisi kestämään kasvaneita kuormia ilman vahvistusta. Pohjois-Pohjanmaan ELY-keskus tiedotti myöhemmin, että vanhat sillat puretaan ja tilalle rakennetaan uudet sillat.


title: Oulun liikenne

text: Vuonna 2009 Oulun kaupungissa oli kevyen liikenteen väyliä 544 kilometriä. Vuonna 1996 Suomen Liikenneliitto palkitsi Oulun pyörätiet vuoden pyöräteiksi. Oulu kuuluu sekä Suomen pyöräilykuntien verkostoon että ainoana suomalaisena kaupunkina Euroopan pyöräilykaupunkien Cities for Cyclists -verkostoon. Pyöräily on Oulussa suosittua osittain myös tasaisen maaston vuoksi. Elokuussa 2018 Alppilan ja Linnanmaan välille avattiin Oulun ensimmäinen leveä, ns. baana-tyyppinen pyörätie. Linnanmaan baanaa jatketaan kesällä 2019 Alppilasta Länsi-Tuiran ja Raatin kautta Torille.


title: Oulun liikenne

text: Oulun joukkoliikenteen järjestämisestä vastaa kunnallinen Oulun joukoliikenne, joka muun muassa suunnittelee aikataulut ja vastaa lippujärjestelmästä. Itse liikennöinnin hoitavat yksityiset liikennöitsijät, joilta kaupunki tilaa liikenteen kilpailutuksen jälkeen. Reitistön muodostavat kolme keskustan tuntumassa liikennöivää city-linjaa, 15 kaupunkilinjaa ja 16 seutulinjaa.


title: Oulun liikenne

text: Paikallisliikenteessä on käytössä tasataksa, jossa ennen vuoden 2013 kuntaliitosta voimassa olleen kaupunginrajan sisäpuolella matkan hinta on sama sen pituudesta riippumatta. Tasataksa-alueella on ilmainen vaihto-oikeus toiseen linja-autoon 60 minuutin ajan matkan alkamisesta.


title: Oulun liikenne

text: Keskustan alueella linja-autot käyttävät pääosin Torikatua ja Saaristonkatua, joista ensiksi mainittu on keskeisimmiltä osiltaan varattu pelkästään joukkoliikenteelle. Vuonna 2017 paikallisliikenteessä tehtiin 8,8 miljoonaa matkaa.


title: Oulun liikenne

text: Kesäisin matkailijoita palvelee Suomen ensimmäinen junabussi, Potnapekka, joka on ollut liikenteessä vuodesta 1989.


title: Oulun liikenne

text: Ennen heinäkuuta 2014 Oulussa ei ollut kunnallista liikennelaitosta, vaan linja-autoliikenteestä vastasivat yksityiset liikennöitsijät, paikallisliikennettä hoitanut Koskilinjat sekä seutuliikennettä hoitaneet V. Alamäki ja Kylmäsen Liikenne.


title: Oulun liikenne

text: Osana seudullisen joukkoliikenteen kehittämistä Oulu on ottanut käyttöön citybussit, jotka kiertävät keskustan tuntumassa kolmella eri linjalla alueilla, joilta joukkoliikenne on aiemmin puuttunut. Citybussiliikenne oli ostoliikennettä jo ennen joukkoliikenteen järjestämisvastuun siirtymistä kaupungille, ja sen suunnittelusta vastasi kaupungin tekninen keskus. Citybussiliikenteessä on käytössä paikallisliikennettä halvempi taksa. Rakenteeltaan citybussit ovat pakettiautomaisia linja-autoja.


title: Oulun liikenne

text: Kaukoliikenteen linja-autoyhteyksiä Oulusta on eri puolille Suomea. Kaukoliikenteen solmukohtana toimii rautatieaseman vieressä sijaitseva Oulun linja-autoasema, joka on valmistunut vuonna 1983.


title: Oulun liikenne

text: Oulun rautatieasema on tärkeä risteysasema, jossa risteävät rataosat , sekä . Näistä ensimmäisenä valmistui rataosuus Seinäjoelta Ouluun vuonna 1886. Se on myös kaupungin ainoa rautateiden henkilöliikenneasema, ja sieltä on useita päivittäisiä matkustajajunavuoroja Helsingin, Kuopion, Kolarin ja Rovaniemen suuntiin.


title: Oulun liikenne

text: Rautatieaseman eteläpuolella sijaitsee laaja ratapiha-alue junien järjestelyä eli vaihtotöitä varten sekä Nokelan veturivarikko. Ratapihaan liittyvät myös sataman ja paperitehtaiden raiteistot.


title: Oulun liikenne

text: Ouluun valmistui vuonna 2004 Oritkarin yhdistettyjen kuljetusten terminaali, joka korvasi aiemman tavararatapihan laidalla sijainneen yhdistettyjen kuljetusten kuormausalueen.


title: Oulun liikenne

text: Oulun kaupungin alueella on sijainnut aiemmin useita seisakkeita ja liikennepaikkoja, mutta ne on joko lakkautettu kokonaan tai kaupallisen liikenteen osalta. Liikenteenhoidollisia liikennepaikkoja kaupungin alueella ovat Pikkaralan sekä Tuiran liikennepaikat, joskin Tuira on virallisesti osa Oulun liikennepaikkaa.


title: Oulun liikenne

text: Oulun satamassa käy vuosittain yli 500 alusta, ja sen kautta kulkee rahtia vuosittain noin kolme miljoonaa tonnia. Pääosa sataman toiminnoista sijaitsee nykyisin Oritkarin satamassa ja Vihreäsaaren öljysatamassa. Aiemmin vilkas Toppilan satama on nykyisin enää vähäisessä käytössä. Matkustajaliikennettä Oulun satamaan ei ole. Oulun sataman suurin syväys on 10,0 metriä. Syyskuusta 2018 alkaen väylä ruopataan 12,5 metriä syväksi. Lisäksi huviveneilyä palvelee useita venesatamia, joista yksi sijaitsee Torinrannassa aivan kaupungin keskustassa.


title: Oulun liikenne

text: Oulun lentoasema sijaitsee Kylänpuolen kaupunginosassa, noin 15 kilometriä Oulun keskustasta etelään. Matkustajamäärältään Oulun lentoasema on Suomen toiseksi vilkkain Helsinki-Vantaan jälkeen. Suurin osa liikenteestä suuntautuu Helsinkiin, jonne liikennöivät Finnair ja Norwegian Air Shuttle. Lähtöjä Helsinkiin on päivittäin noin kymmenen. Lisäksi Norwegian Air Shuttle lentää suoria reittejä Gran Canarialle, Teneriffalle ja Alicanteen. Kaupungin kaakkoisosassa Hangaskankaalla sijaitseva Ahmosuon lentokenttä on harrasteilmailijoiden käytössä.


title: Oulun liikenne

text: Oulujoki halkoo kaupunkia itä–länsisuuntaisena heti keskustan pohjoispuolella, muodostaen liikenteellisen esteen. Joen ylittää kaupungin alueella kuusi tieliikenteelle tarkoitettua siltaa: Merikosken sillat, Rautasilta, Pohjansilta, Erkkolansilta, Poikkimaantien silta ja kauempana kaakossa Madekoskella Sangin silta. Tieliikenteelle tarkoitettujen siltojen lisäksi Oulujoen ja sen suiston ylittää yksi rautatiesilta ja kolme pelkästään kevyelle liikenteelle tarkoitettua siltaa.


title: Oulun liikenne

text: 560 metriä pitkä Joutsensilta ylittää keskustan eteläpuolta pohjois–eteläsuunnassa halkovan Pohjanmaan radan ja Oulun tavararatapihan 29 raidetta. Silta on Suomen pisin maasilta sekä Suomen neljänneksi pisin silta.


title: Oulun liikenne

text: Kaupungin edustan saaria yhdistävät Toppilansalmen, Mustasalmen ja Johteensalmen ylittävät sillat sekä Pikisaareen johtava Pursitien silta.


title: Oulun liikenne

text: Seuraavassa taulukossa on esitetty välimatkoja kilometreinä maanteitä pitkin Oulusta merkittäviin suomalaisiin kaupunkeihin:


title: Campbellin piirikunta (Wyoming)

text: Campbellin piirikunta on piirikunta Yhdysvaltain Wyomingin osavaltiossa. Piirikunta perustettiin vuonna 1911. Campbellin asukasluku oli vuoden 2000 väestönlaskennan mukaan 33 698, ja piirikunnan pinta-ala on 12 437 neliökilometriä. Campbellin hallintokeskus on Gillette.


title: Campbellin piirikunta (Wyoming)

text: Vuoden 2000 väestönlaskennassa Campbellin piirikunnassa asui 33 698 ihmistä. Heistä 96,06% luokiteltiin valkoihoisiksi, 0,93% alkuperäisasukastaustaisiksi ja loput muunrotuisiksi tai sekoittuneiksi. Populaatiosta 3,53 prosentilla oli hispaano- tai latinotausta.


title: Campbellin piirikunta (Wyoming)

text: Sukujuuriltaan Campbellin väestö on suurimmalta osin saksalaista- (30,3%), englantilaista- (11,4%), irlantilaista- (11,0%), alkuperäiskansojen- (8,5%) tai norjalaista (6,2%) syntyperää. Väestöstä 7,6 prosenttia eli köyhyysrajan alapuolella.


title: Bolívar

text: Bolívar tarkoittaa seuraavia:


title: Matti Puhtila

text: Matti Puhtila (7. helmikuuta 1958 Helsinki – 30. maaliskuuta 2005 Helsinki) oli suomalainen radiotoimittaja. Hän oli toimittaja ja sanoittaja Sauvo Puhtilan poika. Hänen äitinsä oli toimittaja, kirjailija ja sanoittaja Kirsti Puhtila.


title: Matti Puhtila

text: Puhtila, lempinimeltään ”Femma”, toimi 1980-luvun alusta Yleisradion palveluksessa, aluksi äänilevystössä ja myöhemmin toimittajana. 1980-luvun puolivälin jälkeen hän työskenteli Sävelradiotoimituksessa ja toimitti myös Yöradiota, kunnes aloitti vuonna 1990 Radiomafia-kanavalla. Hän juonsi kanavalla monia ohjelmia, muun muassa nimikko-ohjelmaansa "Matti Puhtila" sekä ohjelmia "Eldorado", "Linnunsilmä" ja "Pilttuu". Hän jätti Yleisradion vuonna 2003, jolloin Radiomafia muuttui YleX:ksi.


title: Matti Puhtila

text: Puhtila kuoli sairauskohtaukseen 47-vuotiaana maaliskuussa 2005.


title: Washakien piirikunta

text: Washakien piirikunta on vuonna 1911 perustettu piirikunta Yhdysvaltain Wyomingin osavaltiossa. Washakien asukasluku oli vuoden 2010 väestönlaskennan mukaan 8 533, ja piirikunnan pinta-ala on 5 809 neliökilometriä. Washakien hallintokeskus on Worland.


title: Washakien piirikunta

text: Vuoden 2010 väestönlaskennassa Washakien piirikunnassa asui 8 533 ihmistä. Heistä 91,4 % luokiteltiin valkoihoisiksi, 0,6 % aasialaistaustaisiksi, 1,1 % alkuperäisasukastaustaisiksi ja loput muunrotuisiksi tai sekoittuneiksi. Populaatiosta 13,6 prosentilla oli hispaano- tai latinotausta.


title: Washakien piirikunta

text: Sukujuuriltaan Washakien väestö on suurimmalta osin saksalais- (27,1%), englantilais- (13,1%), irlantilais- (9,9%) tai alkuperäiskansataustaista (6,2%). Piirikunnan väestöstä 14,1 prosenttia elää köyhyysrajan alapuolella.


title: Afrikan kisat

text: Afrikan kisat eli All-Africa Games on neljän vuoden välein järjestettävä usean urheilumuodon tapahtuma afrikkalaisille valtioille. Kilpailujen järjestelyistä vastaa Afrikan kansallisten olympiakomiteoiden järjestö ANOCA. Ensimmäiset Afrikan kisat järjestettiin Brazzavillessä Kongossa 1965. Seuraavat kilpailut oli tarkoitus järjestää Malissa 1969, mutta ne jouduttiin perumaan sotilasvallankaappauksen vuoksi. Vuodesta 1987 kisat on järjestetty neljän vuoden välein. Seuraavat Afrikan kisat järjestetään vuonna 2019 Sambian pääkaupungissa, Lusakassa.


title: HMS Havelock

text: HMS Havelock on ollut kolmen Britannian Kuninkaallisen laivaston aluksen nimenä.


title: Erik Höglund

text: Erik Höglund (1932–1998) oli ruotsalainen lasitaiteilija ja kuvanveistäjä. Hän työskenteli Bodalle 1953–1973, jolloin hän uudisti ruotsalaisen lasisuunnittelun. Vuodesta 1988 hän työskenteli Strömbergshyttanissa.


title: Erik Höglund

text: Höglundin tytär on kuvittaja Anna Höglund.


title: Boda glasbruk

text: Boda glasbruk on entinen taajama ja nykyinen pientaajama Emmabodan kunnassa Kalmarin läänissä, noin 15 km Emmabodan keskustaajamasta koilliseen. Pientaajamassa oli vuoden 2010 lopussa 170 asukasta.


title: Boda glasbruk

text: Yhteisö rakennettiin 1864 perustetun lasitehtaan ympärille. Tehtaan perustamisen yhteydessä kylä muutti aiemman nimensä "Förlångskvarn". Tehdas kuuluu Orrefors Kosta Bodaan ja tuotanto on lopetettu.


title: Boda glasbruk

text: Paikkakunnalla on designmyymälä ja majoituspalveluja. Bodasjönin rannalla on uimapaikka.


title: Ajax Heroes

text: Ajax Heroes (virallisesti Ajax København) on tanskalainen käsipalloseura, jonka kotiareena sijaitsee Kööpenhaminassa. Seura perustettiin vuonna 1934 nimellä IF Ajax, ja se on voittanut aikojen saatossa yhdeksän Tanskan mestaruutta, tuoreimman vuonna 1964.


title: Boda

text: Boda tarkoittaa seuraavia asioita:


title: Pikkuantilooppi

text: Pikkuantilooppi ("Neotragus batesi") on Keski-Afrikan sademetsissä elävä pienikokoinen sorkkaeläin. Laji on saanut tieteellisen nimensä amerikkalaisen maanviljelijän ja luonnontieteilijän George Latimer Batesin mukaan. Pikkuantiloopilla on kaksi alalajia: läntinen "N. b. batesi" ja itäinen "N. b. harrisoni". Lajin elintavat tunnetaan huonosti.


title: Pikkuantilooppi

text: Pikkuantiloopin ruumiinpituus on 50–57,5 senttiä ja säkäkorkeus 25–31 senttiä. Hännän pituus on 4,5–5 senttiä. Paino on 2–3 kiloa. Urokset ovat keskimäärin hieman kookkaampia kuin naaraat. Pikkuantilooppi on kaksi kertaa suurempi kuin samaan sukuun kuuluva kuningasantilooppi, mutta kuitenkin pienempi kuin "Neotragus" -suvun kolmas laji, suni. Sarvet ovat sileät, ruskeat ja kaartuvat hieman taaksepäin. Niiden pituus on 3,8–5,0 senttiä. Sarvet kasvavat vain uroksille.


title: Pikkuantilooppi

text: Turkki on melko kiiltävä. Lännempänä elävän alalajin turkki on tumman kastanjanruskea. Väritys on selästä tummempi kuin kyljiltä ja raajoista. Vatsapuoli ja kurkku ovat vaaleat tai kermanväriset. Häntä on tasaisen tummanruskea, lukuun ottamatta valkoista hännänpäätä. Itäisen alalajin väritys on voimakkaampi. Sen tummat kohdat ovat tummempia ja vaaleat kohdat vaaleampia kuin läntisellä alalajilla. Eturaajojen sorkkien yläpuolella on pieni valkoinen täplä. Myös sen vuohisnivelet ovat valkoiset. Pikkuantiloopin korvissa on silmiinpistäviä valkoisia ja mustia laikkuja. Pikkuantiloopille kehittyy joskus hyvin pienet valesorkat, joiden tilalla muutoin on vain paljas iholaikku. Pikkuantiloopin hoikka rakenne, voimakkaat takajalat, kaareva selkä ja lyhyt kaula auttavat sitä liikkumaan nopeasti tiheän kasvillisuuden läpi.


title: Pikkuantilooppi

text: Pikkuantilooppia tavataan kolmella erillisellä alueella Keski- ja Länsi-Afrikassa. Yksi populaatio elää Kaakkois-Nigeriassa ja toinen Etelä-Kamerunissa Sanagajoelta etelään, Keski-Afrikan tasavallan luotoisosissa Sanghajoen länsipuolella, Gabonissa, Päiväntasaajan Guineassa ja Kongon tasavallassa. Kolmas kanta elää Kongon Demokraattisen tasavallan koillisosissa ja Lounais-Ugandassa.


title: Pikkuantilooppi

text: Kannan kooksi arvioidaan yli 200 000 yksilöä ja sen uskotaan olevan vakaa laajoilla alueilla, joilla ihmistiheys on alhainen. Pikkuantilooppi luokitellaankin elinvoimaiseksi lajiksi. Määrä on kuitenkin laskussa alueilla, joilla metsästyspaine on korkea. Liha on syötävää, mutta melko kuivaa. Pikkuantilooppia metsästetään bushmeat-kauppaa varten, mutta se on harvinainen kaupunkien markkinoilla. Elinalueiden häviäminen maatalouden tarpeisiin on myös uhka. Pikkuantilooppien tiedetään vierailevan viljelmillä ja syövän ihmisten satoa, kuten maapähkinöitä. Aiheutuvat vahingot ovat kuitenkin pieniä. Toisinaan myös viljelijät metsästävät niitä ruuaksi. Lajia tavataan useilla suojelualueilla ja se saattaakin tulla pitkällä aikavälillä yhä riippuvaisemmaksi niistä.


title: Pikkuantilooppi

text: Pikkuantiloopin elinymäristöä ovat kosteat alankometsät. Se suosii tiheitä, matalaa aluskasvillisuutta kasvavia jokivarsia. Se viihtyy myös pioneeriympäristössä, kuten kaatuneiden puiden luona, vanhoilla viljelyksillä ja hakkuumailla. Lisäksi sitä tavataan tienvarsilla, puutarhoissa ja plantaaseilla.


title: Pikkuantilooppi

text: Pikkuantilooppi on yöaktiinen ja elää tyypillisesti 2–4 hehtaarin reviirillä. Urokset elävät erakkoina. Ne ovat reviiritietoisia ja merkitsevät alueensa hajurauhastensa eritteillä. Naaraat eivät ole yhtä reviiritietoisia kuin urokset, vaan saattavat elää joskus jopa pieninä ryhminä. Uroksen reviiri menee usein päällekkäin kahden naaraan reviirien kanssa. Paetessaan pikkuantiloopit päästävät usein käheän huudon. Urokset taas päästävät naaraita etsiessään nenän kautta kulkevan äänen.


title: Pikkuantilooppi

text: Pikkuantiloopin ravintoa ovat lehdet, silmut ja sienet. Se syö hieman myös heinäkasveja ja ruokailee toisinaan viljelyksillä. Pikkuantiloopit käyttävät reviiristään yhtä aluetta ruuan hankintaan 1–2 kuukautta kerrallaan ja vaihtavat sitten paikkaa.


title: Pikkuantilooppi

text: Pikkuantiloopit lisääntyvät ympäri vuoden, mutta parittelevat tavallisimmin kuivan kauden lopulla tai sadekauden alussa. Naaras synnyttää noin kuuden kuukauden kantoajan jälkeen yhden, 1,6–2,4 kilon painoisen vasan, jota se imettää keskimäärin kaksi kuukautta. Naaraat tulevat sukukypsiksi noin 16 kuukauden ja urokset 8–18 kuukauden ikäisinä.


title: Kim Tiilikainen

text: Kim Tiilikainen (s. 8. heinäkuuta 1975 Helsinki) on suomalainen tennispelaaja. Parhaimmillaan hän sijoittui ATP-maailmanlistalla kaksinpelissä sijalle 207 maaliskuussa 1999 ja nelinpelissä sijalle 401 kesäkuussa 2001. Hän edusti Suomea Davis Cupissa yhdeksässä maaottelussa vuosina 1995–2003.


title: Kim Tiilikainen

text: Tiilikainen selviytyi Ranskan avoimissa 1996 pääsarjaan karsintojen kautta. Turnauksen ensimmäisellä kierroksella hän hävisi Andrea Gaudenzille lukemin 3–6, 1–6, 1–6.


title: Kim Tiilikainen

text: Tiilikainen on toiminut Suomen Davis Cup -joukkueen kapteenina vuodesta 2008 lähtien. Hänellä on sopimus Suomen Tennisliiton kanssa vuoteen 2012 saakka.


title: Kim Tiilikainen

text: Heinäkuussa 2009 Tiilikainen alkoi valmentaa puolalaista Jerzy Janowiczia. Valmennussuhde loppui vuoden 2016 elokuussa.


title: Mikatagaharan taistelu

text: Mikatagaharan taistelu () käytiin 25. tammikuuta 1573 Tōtōmin provinssissa Japanissa. Se oli Takeda Shingenin ja Tokugawa Ieyasun joukkojen välinen taistelu, jossa Ieyasu kohtasi suurimman sotilaallisen tappionsa.


title: Leinier Domínguez

text: Leinier Domínguez Pérez (s. 23. syyskuuta 1983 Havanna, Kuuba) on kuubalainen shakin suurmestari. Hän on pikashakin maailmanmestari 2008.


title: Malawin jalkapallomaajoukkue

text: Malawin jalkapallomaajoukkue edustaa Malawia jalkapallon miesten maajoukkuekilpailuissa. Sitä hallinnoi Malawin jalkapalloliitto. Ennen vuotta 1966 joukkueen nimi oli "Njassamaan jalkapallomaajoukkue".


title: Malawin jalkapallomaajoukkue

text: Malawin maajoukkue ei ole selviytynyt kertaakaan maailmanmestaruuskilpailujen lopputurnaukseen. Afrikan-mestaruuskilpailujen lopputurnauksessa se esiintyi ensimmäisen kerran Norsunluurannikon kisoissa 1984, jolloin se jäi alkulohkossaan viimeiseksi. Toisen kerran se oli mukana Afrikan-mestaruuskilpailuissa Angolassa 2010. jolloin se jäi niin ikään alkulohkossaan viimeiseksi, vaikka voittikin Algerian 3–0.


title: Malawin jalkapallomaajoukkue

text: Afrikan kisojen jalkapalloturnauksessa Malawi on saanut pronssia Nairobissa 1987. Voitettuaan alkulohkonsa se hävisi välieräottelun Keniaa vastaan rangaistuspotkukilpailun jälkeen. Pronssiottelussa Malawi kukisti Kamerunin 3–1. Malawi on pelannut Afrikan kisojen jalkapalloturnauksessa lisäksi Algerin kisoissa 1978, jossa se jäi alkulohkossaan viimeiseksi.


title: Luumäen rautatieasema

text: Luumäen rautatieasema () on rautatieliikennepaikka Luumäellä. Liikennepaikka avattiin Pietarin radan varteen vuonna 1885 pysäkkinä, mutta se korotettiin V luokan asemaksi kolme vuotta myöhemmin. Asemarakennusta laajennettiin vuonna 1907 Bruno Granholmin suunnitelmien mukaisesti, jonka jälkeen sen ulkoasua on muunneltu useaan otteeseen.


title: Luumäen rautatieasema

text: Luumäkeä suunniteltiin risteysasemaksi 1930-luvulla Lappeenrannasta Imatralle johtaneen radan rakentamisen yhteydessä. Uusi oikorata Lappeenrantaan valmistui kuitenkin vasta vuonna 1962.


title: Luumäen rautatieasema

text: Henkilöliikenteen junat lakkasivat pysähtymästä Luumäellä toukokuussa 1988. Nykyisin liikennepaikka on lähinnä tavaraliikenteen käytössä. Kouvolasta alkava kaksoisraideosuus päättyy noin kilometri Lappeenrannan suuntaan Karjalan ja Vainikkalan ratojen risteyskohtaan. Aseman yhteydessä on P.E.Svinhufvudin kunniaksi pystytetty professori Väinö Aaltosen veistämä laillisuustaistelun muistomerkki.


title: A’s B’s & Rarities

text: A's B's & Rarities on brittiläisen glam rock/purukumipop-yhtye Mudin vuonna 2004 julkaistu kokoelma-albumi. Sen kappaleista kahdeksan oli aikaisemmin ennenjulkaisemattomia CD-formaatissa Britanniassa. Levy on omistettu Mud-solisti Les Grayn sekä tuottaja Mickie Mostin muistolle.


title: Borja Valero

text: Borja Valero Iglesias (s. 12. tammikuuta 1985 Madrid, Espanja) on espanjalainen jalkapalloilija. Hän edustaa italialaista Internazionalea ja on pelipaikaltaan keskikenttäpelaaja.


title: Borja Valero

text: Valero on Real Madridin kasvatti. Hän teki ensiesiintymisensä edustusjoukkueessa 25. lokakuuta 2006 Espanjan cupin ottelussa Écijaa vastaan. Valero pääsi kentälle myös Mestarien liigan ottelussa ukrainalaista Dynamo Kiovaa vastaan. Enempää vastuuta Valero ei edustusjoukkueessa saanut.


title: Borja Valero

text: Elokuussa 2007 Valero teki viisivuotisen sopimuksen Mallorcan kanssa. Hän teki ensimmäisen maalinsa maan pääsarjassa 9. maaliskuuta 2008 kotiottelussa Recreativoa vastaan. 4. huhtikuuta 2008 hän teki toisen maalinsa kasvattajaseuraansa vastaan.


title: Borja Valero

text: 22. elokuuta 2008 Valero siirtyi 7 miljoonan euron siirtosummalla Englannin mestaruussarjan voittaneeseen West Bromwich Albioniin. Hän teki joukkueen kanssa nelivuotisen sopimuksen. Hän teki ensiesiintymisensä joukkueessa neljä päivää myöhemmin liigacupin ottelussa Hartlepool Unitedia vastaan.


title: Borja Valero

text: Juuri ennen kesän 2009 siirtoikkunan umpeutumista Valero palasi takaisin Mallorcaan kauden 2009–2010 kattaneella lainasopimuksella. 13. syyskuuta 2009 hän teki Mallorcan seurahistorian 1 000:nnen pääsarjamaalin 1–1-tasapeliin päättyneessä ottelussa Villarrealia vastaan.


title: Borja Valero

text: Kesällä 2010 hän siirtyi viisivuotisella sopimuksella espanjalaisseura Villarrealiin.


title: Borja Valero

text: Valero kuului Espanjan alle 19-vuotiaiden maajoukkueeseen, joka voitti Euroopan-mestaruuden vuonna 2004. Hän teki Turkkia vastaan pelatun loppuottelun ainoan maalin. Ensimmäisen kutsunsa Espanjan A-maajoukkueeseen Valero sai lokakuussa 2010. Ensiesiintymisensä hän teki lopulta 4. kesäkuuta 2011 pelatussa ystävyysottelussa Yhdysvaltoja vastaan.


title: Malawi olympialaisissa

text: Malawi osallistui olympialaisiin ensimmäisen kerran Münchenissä 1972. Kaksista seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa ei ole osallistunut.


title: Malawi olympialaisissa

text: Malawi ei ole saanut olympialaisista yhtään mitalia. Pistesijalle, eli kahdeksan parhaan joukkoon, on yltänyt nyrkkeilijä Peter Ayesu, joka sijoittui Los Angelesissa 1984 jaetulle viidennelle sijalle kärpässarjassa. Malawin muutkin menestykset ovat tulleet nyrkkeilystä: jaetun yhdeksännen sijan ovat saavuttaneet Shekie Kongo kevyessä kärpässarjassa Münchenissä 1972, Drake Thadzi raskaassa keskisarjassa Los Angelesissa 1984 ja Lyton Mphande kevyessä välisarjassa Soulissa 1988.


title: Malawi olympialaisissa

text: Münchenin 1972 kymmenottelussa 22:nneksi sijoittunut Wilfred Mwalawanda oli selvästi paras ottelun keihäänheitossa. Hän heitti tuloksen 71,28, josta toiseksi paras, Bruce Jenner, jäi yli viiden metrin päähän.


title: Gardnerin oireyhtymä

text: Gardnerin oireyhtymä on autosomissa dominantisti periytyvä sairaus, jonka piirteisiin lukeutuvat paksusuolen polyypit. Oireisto aiheuttaa lisäksi muun muassa osteoomia, fibroomia, epidermaalikystia ja ylimääräisiä hampaita. Sairauden aiheuttaa APC-geenin mutaatio. Se on familiaalisen adenomatoottisen polypoosin tyyppi.


title: Gardnerin oireyhtymä

text: Gardnerin oireyhtymään liittyvistä polyypeista tulee lähes varmasti pahanlaatuisia. Yhdellä ihmisellä miljoonaa kohden todetaan oireisto. Toteamishetkellä potilaat ovat keskimäärin 22-vuotiaita.


title: Saaren vaakuna

text: Saaren vaakuna oli Saaren kunnan tunnus. Vaakunan apilat ja puulapion kärki viittaavat maatalouteen, johon viljelysmaat on saatu suurelta osin erämaista raivaamalla järvenlaskulla. Tähän viittaa myös vaakunan kilven väri.


title: Saaren vaakuna

text: Vaakunan selitys kuuluu seuraavasti: ”Sinisessä kentässä hopeinen varreton puulapio kärki alaspäin. Saatteena lakioittain kolme hopeista apilanlehteä.” Vaakunan on suunnitellut Erkki Paakkinen, ja Saaren kunnanvaltuusto hyväksyi sen 28. helmikuuta 1959. Sisäasiainministeriö vahvisti vaakunan käyttöön 20. toukokuuta samana vuonna.


title: Saaren vaakuna

text: Vaakuna jäi epäviralliseksi kotiseutuvaakunaksi 2005, kun Saari ja Uukuniemi yhdistyivät Parikkalan kuntaan.


title: Simolan rautatieasema

text: Simolan rautatieasema () on entinen rautatieliikennepaikka Lappeenrannan Simolassa Vainikkalan radan varrella noin 15 kilometriä kaupungin keskustasta etelään. Asema avattiin Pietarin radan yhteydessä syyskuussa 1870. Asemarakennuksen suunnitteli Knut Nylander III luokan aseman piirustusten mukaan.


title: Simolan rautatieasema

text: Simolasta tuli risteysasema 1.8.1885, jolloin rata Lappeenrantaan avattiin liikenteelle. Uusi asemarakennus valmistui vuonna 1886, ja samoihin aikoihin alkuperäinen asema lienee siirtynyt asuinkäyttöön. Uutta asemaa laajennettiin kolmeen otteeseen: 1899, 1914 ja 1940-luvulla, mutta se purettiin vuonna 1975. Samana vuonna valmistui uusin asemarakennus, johon sijoitettiin asematoimintojen lisäksi posti.


title: Simolan rautatieasema

text: Simolan asema menetti merkitystään toisen maailmansodan jälkeen, sillä Lappeenrantaan johtaneelle radalle rakennettiin uusi raide Raiposta Simolan länsipuolelta. Tämän menettelyn seurauksena Lappeenrannan suuntaan kulkeneiden junien ei enää tarvinnut vaihtaa kulkusuuntaa Simolassa. Henkilöliikenteen pysähdykset lopetettiin toukokuussa 1977 ja itse liikennepaikka kesäkuussa 1996. Ratapihan pusikoitumisesta huolimatta sivuraiteiden sähköistys oli pitkään jätettynä paikoilleen, vaikka ratapiha oli jo purettu. Sähköistys on sittemmin purettu muilta kuin käytössä olevalta raiteelta.


title: Simolan rautatieasema

text: Asema joutui pommitusten kohteeksi kesällä 1944, ja sen lähellä sijaitseva tiilinen vesitorni toimii sodan aikana menehtyneiden muistomerkkinä.


title: Archer (tykkijärjestelmä)

text: ARCHER (tunnetaan myös nimellä Artillerisystem 08) on ruotsalaisen BAE Systems AB:n kansainvälisenä yhteistyönä kehittämä telatykki. Ase koostuu automatisoidusta Bofors FH-77B -tykistä ja LEMUR-kauko-ohjausjärjestelmästä, jotka on asennettu Volvon valmistaman dumpperin alustalle. Järjestelmään kuuluu myös ammustäydennyksestä vastaava ajoneuvo sekä tukiajoneuvo. ARCHER-tykkijärjestelmä on suunniteltu käyttämään Raytheonin ja BAE Systems Boforsin kehittämää M982 Excalibur -tykistöammusta, joka mahdollistaa telatykille jopa 60 kilometrin kantaman. Tykkijärjestelmää käyttää nelihenkinen miehistö ja kauko-ohjauksen ansiosta miehistö voi ampua tykillä poistumatta ohjaamosta.


title: Archer (tykkijärjestelmä)

text: ARCHER-tykkijärjestelmän ensimmäinen versio suunniteltiin vuonna 1995. Kehittelyn perusteella vuonna 2004 telatykistä rakennettiin kaksi prototyyppiä, joista saatujen kokemusten perusteella Ruotsin armeija tilasi vuonna 2008 ensimmäiset seitsemän telatykkiä ja Norjan armeija yhden. Vuonna 2009 sekä Norjan että Ruotsin armeijat tilasivat kumpikin vielä 24 tykin lisäsarjan. Lisäksi kuuden muun valtion armeijat harkitsevat ARCHER:in hankkimista kalustoonsa.


title: Archer (tykkijärjestelmä)

text: Valtiot jotka ovat tilanneet ARCHER-tykkijärjestelmän:


title: Archer (tykkijärjestelmä)

text: Valtiot jotka harkitsevat tilaamista:


title: Les Baux-de-Provence

text: Les Baux-de-Provence (myös Les Baux, oksitaaniksi "Lei Bauç de Provença") on 392 asukkaan kunta Bouches-du-Rhônen departementissa, Ranskassa. Les Baux-de-Provencen kylässä geologi Pierre Berthier löysi ja analysoi ensimmäisenä ihmisenä maailmassa alumiinin valmistukseen tarvittavaa malmia, bauksiittia vuonna 1821. Hän nimesi malmin kylän nimen mukaan.


title: Les Baux-de-Provence

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Les Baux-de-Provence

text: Les Baux-de-Provencen alue on ollut asuttu jo kivikaudelta lähtien ja myöhemmin alueella on asunut kelttejä. Kaupunki alkoi kuitenkin kehittyä vasta Les Bauxin kreivien kaudella, jotka asettuivat alueelle 900-luvulla Les Bauxin kalliokohouman kohdalle. Paikannimi onkin johdettu ranskan "bau" tai provensaalin "baou" sanasta, joka merkitsee vuorenrinnettä. 1100-luvun alussa kaupunki soti Barcelonan kreivejä vastaan satavuotisessa sodassa. Sota ei kuitenkaan estänyt kaupungin taloudellista ja kulttuurillista nousukautta 1100- ja 1200-luvuilla. Tuolloin kaupungin väkiluku kasvoi 4 000:een.


title: Les Baux-de-Provence

text: Vuonna 1399 Les Baux-de-Provence ja Les Baux'n suvun omaisuus päätyi Provencelle ja sittemmin kaupunki päätyi Ranskalle muun Provencen kanssa vuonna 1481. Ranskaan liittämistä vastaan syntyi kapina, jonka seurauksena kaupungin linna tuhottiin ja kaupunki alennettiin paronikunnaksi. Uusi nousukausi alkoi kuitenkin jo 50 vuoden jälkeen, kun konnetaabeli A. de Montmorency johti uuden linnan, kirkkojen ja palatsien rakennusta. Kaupungin yksityistaloja rakennettiin renessanssin ja Ranskalaisen klassismin tyylisuuntien mukaan. Vuonna 1631 kaupungin linna tuhottiin jälleen, kun kaupunki oli liittoutunut Gaston d'Orléansin puolelle Richelieuta vastaan. Pian tämän jälkeen kaupungin asukkaat alkoivat hajaantua muualle. Kaupunki raunioitui mutta se alkoi elpyä matkailun myötä 1800-luvulla. Taloutta piristivät myös paikalle perustetut kivilouhokset, joissa louhittiin kalkkikiveä ja sittemmin bauksiittia.


title: Allan Karvonen

text: Allan Kalevi Karvonen (4. marraskuuta 1937 Halsua – 30. maaliskuuta 2016 Veteli) oli suomalainen pesäpalloilija.


title: Allan Karvonen

text: Allan Karvonen nimettiin 1966 Suomen parhaaksi pelaajaksi hänen pelatessaan Suomensarjassa. Mestaruussarjassa Karvonen pelasi vuosina 1961, 1967, 1968, 1970. Karvosen veli Aulis Karvonen pelasi samassa joukkueessa ja valittiin Suomen parhaaksi pelaajaksi vuotta myöhemmin, 1967. Vimpelin Vedon pesäpallojoukkueessa vuoden 2010 mestaruuden voittanut Mikko Kanala on Allan Karvosen tyttären poika.


title: Paavo Mäkelä (pesäpalloilija)

text: Paavo Juhani Mäkelä (s. 3. elokuuta 1939 Lappajärvi) on entinen suomalainen pesäpalloilija.


title: Paavo Mäkelä (pesäpalloilija)

text: Paavo Mäkelä oli Vimpelin Vedon joukkueessa mukana mitaleilla kymmenen kertaa peräkkäisinä vuosina.


title: Limited Edition Minimax CD

text: Limited Edition Minimax CD on Michael Jacksonin maxi-single, joka julkaistiin Ghosts -lyhytelokuvan yhteydessä vuonna 1997. Single sisältää kaksi remix-kappaletta sekä yhden uuden kappaleen nimeltä "On The Line". Kappaleen kokopitkä versio julkaistiin The Ultimate Collection -kokoelmaboxin mukana vuonna 2004.


title: Limited Edition Minimax CD

text: Limited Edition Minimax CD


title: Limited Edition Minimax CD

text: Albumiversio


title: Start All Over

text: "Start All Over" on yhdysvaltalaisen laulaja-näyttelijä Miley Cyrusin kolmas single hänen esikoisalbumiltaan "" 26. kesäkuuta 2007 eli albumin julkaisupäivänä se oli saatavilla vain digitaalisena latauksena, mutta 11. joulukuuta 2007 se lähetettiin Radio Disneyhyn. 14. maaliskuuta 2008 single julkaistiin virallisesti myös muuten kuin digitaalisena latauksena. Singlestä on myös kuultavana liveversio Hannah Montana & Miley Cyrus: Best of Both Worlds Concert CD-levyllä ja karaokeversio Cyrusin karaokesarjassa. Alun perin kappaleen kirjoitti Fefe Dobson albumilleen "Sunday Love", mutta albumia ei koskaan ilmestynytkään, joten hän luovutti kappaleen Cyrusille. Laulu kertoo siitä, miten joku saa toisen mahdollisuuden parisuhteessa.


title: Start All Over

text: Kansainvälisesti kappale sijoittui parhaiten Australian singlelistalla sijalle neljäkymmentäyksi. Kappaleen musiikkivideo näytettiin ensi kertaa Disney Channelilla, joka sai MuchMusic Video Award -ehdokkuuden. Musiikkivdeossa Cyrus esittää kappaletta kadulla, jossa nähdään esimerkiksi karnevaalit. Cyrus on esittänyt sen monia kertoja livenä, mutta muistettavimmat esitykset olivat hänen kiertueillaan Best of Both Worlds Tour (2007–2008) ja Wonder World Tour (2009).


title: Start All Over

text: Kappaleen kirjoitti ja levytti kanadalainen pop rock artisti Fefe Dobson albumilleen "Sunday Love", jota ei kuitenkaan koskaan ilmestynyt. Elokuussa 2009 Dobson oli haastatelussa MTV Newsin kanssa ja kertoi seuraavanlaisesti:


title: Start All Over

text: Cyrusin versiossa Dobson laulaa taustalaulua yhdessä Anne Prevenin kanssa. Kappale on tyylilajiltaan pop rockia, mutta samaan aikaan siihen sekoittuu teinipoppia ja tanssipoppia. Kappaleessa on yleisesti ottaen tavallinen tahtilaji kohtuullisen nopeatempoisella menolla: Tempo on 150 lyöntiä minuutissa. Kappaleen sävelläji on G-molli. Musiikkivideon kulissien takana Cyrusin ollessa haastattelussa "Access Hollywoodin" kanssa hän mainitsi, että kappaleeseen liittyy romanssi ja kertoo "miehestä, jonka kanssa minun pitäisi 'aloittaa kokonaan alusta'".


title: Start All Over

text: Kappaleen "Start All Over" musiikkivideo nähtiin ensimmäistä kertaa 19. joulukuuta 2007 Disney Channelillä. 29. tammikuuta 2008 se oli mahdollista ladata digitaalisesti iTunes Storesta. Vuoden 2008 MuchMusic Video Awards -palkintogaalassa kappale oli ehdolla kategoriassa "Paras kansainvälisen artistin musiikkivideo", mutta hävisi Rihannan singlen "Don't Stop the Music" musiikkivideolle.


title: Start All Over

text: Haastattelussa "Access Hollywoodin" kanssa Cyrus kertoi kappaleen musiikkivideosta, jonka on ohjannut Marc Webb. Hän kertoi: "Halusin tehdä jotakin hullua ja sellaista, mitä kukaan muu ei ole ennen tehnyt ja jotakin todella erilaista, koska tämä kappale on hullu Video kuvattiin 16. marraskuuta 2007 Los Angelesissa, Kaliforniassa ja sisälsi 50 taustatanssijaa. Cyrus kertoi musiikkivideosta: "Minä laulan ja tanssin ja rokkaan eikä minulla ole hajuakaan, mistä nämä ihmiset tulevat." Musiikkivideon "karnevaali-tyyliseen" kohtaukseen on vaikuttanut 1950-luku ja "Hairspray". Toinen kohtaus, jonka hän selitti hieman tarkemmin, oli miehen esiintyminen "tanssiaislavastuksessa." Cyrus sanoi: "Tässä hän tulee olemaan se mies, jonka kanssa minun on tarkoitus 'aloittaa kokonaan alusta' ja me olemme tanssiaisissa, mutta minä vain [...] en ole mekossa tai mitään. Joten se on hullua. Kaikki tapahtuu yhdellä kertaa." Musiikkivideon lopun Cyrus selitti olevan se, kun hän palaa takaisin sinne "minne hän kuuluu" pitkän "piinaavan" päivän jälkeen.


title: Start All Over

text:
Musiikkivideo alkaa, kun Cyrus on sängyllä sulkemassa yölamppuaan, joka on yöpöydällä ja on menossa nukkumaan. Cyrusilla on silmät kiinni ja yhtäkkiä pimeä huone vaihtuukin valoisaksi kun musiikki alkaa. Kamera vetäytyy kauemmas Cyrusista, ja nähdään, ettei Cyrus tai sänky olekaan enää huoneessa, jossa ne olivat juuri vähän aikaa sitten. Sänky ja Cyrus ovat päätyneet jonkinlaiseen puistoon. Taustalla näkyy puita ja omakotitaloja, joten Cyrus ja sänky ovat päätyneet asuinalueen tien toiselle puolelle. Sänky on keskellä skeittiramppia. Tässä vaiheessa Cyrus on jo noussut istumaan sängyllään ja katselee ympärilleen ihmettyneenä. Cyrusilla on päällään valkoinen t-paita, musta liivi, punaiset housut ja mustat saappaat. Cyrus lähtee kävelemään kohti kameraa samalla kun pyöräilijat pyöräilevät ohi ja tekevät liikkeitä skeittirampilla. Cyrus saapuu keltaiselle koulubussille ja hyppää kyytiin. Koulubussi on täynnä riehuvia aikuisia, ja sisällä lentelee tavaroita ympäriinsä. Cyrusille ojennetaan kamera, jolla hän ottaa kuvan itsestään. Hän ojentaa kameran yhdelle bussimatkustajista. Hän on saapunut bussin päähän, jossa hän hyppää pois bussin takaovesta neljän maassa seisovan nuoren syliin. Kuusi tanssijaa ja Cyrus alkavat tanssia keskellä tietä. Cyrus tulee kameran eteen, väistää ja kuvassa on nyt kitaristi, joka soittaa välisoittoa.
Taas tulee Cyrus kuvaan, ja nyt hän on saapunut jonkinlaisiin juhliin, sillä ympärillä näkyy paljon laittautuneita ihmisiä ja ilmapalloja. Yksi näistä ihmisistä ojentaa Cyrusille kameran, jolla hän ottaa uudelleen kuvan itsestään. Juhlavieraat tanssivat kappaleen mukana, nostavat kätensä ilmaan kuin aaltona ja Cyrus näkyy kuvassa pojan kanssa. Hän jättää pojan siihen, joka jää tuijottamaan Cyrusin perään. Cyrus kävelee ilmapalloista koostuvan kaaren alta, ja kaksi miestä kantavat televisiota, jossa näkyy tulta. Sen osuessa Cyrusin ja kameran väliin Cyrus näkyy television läpi liekkien keskellä. Televisio viedään pois ja Cyrus on taas siinä mihin jäi ennen kuin televisio tuli. Cyrusin viereen tulee kaksi tanssijaa, jotka tanssivat Cyrusin kanssa. Cyrus ottaa taas kuvan itsestään samalla kun kävelee monen metrin pituisen klovnin haarojen välistä. Cyrus kävelee ihmisten ohi, jotka ovat pukeutuneet eri asuihin: poliisi, astronautti, snorklaaja ja cowboy. Nämä kaikki tanssivat. Cyrus siirtyy heidän eteensä ja alkaa tanssia samaa liikettä.
Tämän jälkeen Cyrus kävelee suuren mustan taustan luo, jossa on tähtiä. Kyseinen tausta on ikään kuin iso verho. Tausta romahtaa ja sen takaa paljastuu Cyrusin koko bändi pienellä lavalla. Cyrus juokee mikrofonin luo ja heti tulee kuuntelijoita lavan luo. Kaikki musiikkivideon aikana esiintyneet hahmot ovat tulleet kunntelemaan esitystä: pyöräilijät, bussimatkustajat, juhlavieraat, taustatanssijat ja klovni. Cyrus jättää mikin siihen, menee sänkyynsä, joka on nyt ilmestynyt keskelle lavaa ja herää pimeässä huoneessaan herätyskellon ääneen. Cyrus katsoo ympärilleen ja jatkaa nukkumista. Samaan aikan printtarista tulee ulos samoja kuvia, joita Cyrus oli ottanut musiikkivideon aikana.


title: Start All Over

text: 31. joulukuuta 2007 Cyrus esitti kyseisen kappaleen sekä kappaleet "G.N.O. (Girl's Night Out)" ja "We Got the Party" duettona Jonas Brothersien kanssa vuoden 2008 erikoisjaksossa "Dick Clark's New Year's Rockin' Eve with Ryan Seacrest". "Start All Over" oli myös ohjelmanumerona Miley Cyrusin/Hannah Montanan konserttikiertueella "Best of Both Worlds Tour". Kiertueella Cyrus esitti kappaleen omana itsenään. Ennen kappaletta konsertissa nähtiin kolme lämmittelijäyhtyettä: Jonas Brothers, ("Year 3000"), Aly & AJ ("Rush") ja Everlife. Esiintymisien aikana Cyrusilla oli päällään liivi, jonka alla oli valkoinen paita, jonka päällä oli musta, paksu vyö ja mustat leggingsit, joissa oli raita molemmissa sivuissa. Cyrusilla oli kiharaksi laitetut hiukset. Cyrus ilmestyi näkyviin lavan alta ikään kuin pienessä hississä, jonka päällä hän seisoi.


title: Start All Over

text: 27. lokakuuta 2008 Cyrus esiintyi Berliinissä, Saksassa esittäen pitkän listan suosituimpia kappaleitaan, joista "Start All Over" oli myös yksi. 7. kesäkuuta 2009 Cyrus esitti kyseisen kappaleen A Time for Heroes Celebrity karnevaaleilla, missä hän esitti myös muita kappaleitaan. Vuonna 2009 syksyllä alkaneella kiertueella "Wonder World Tour" "Start All Over" oli pitkän kappalelistan toisena esitetty kappale. Kiertueen avasi kappale "Breakout". Hänellä oli päällään mustat saapikkaan tyyliset kengät, mustat shortsit ja nahkatoppi. Kappaleen loppupuolilla taustatanssijat toivat Cyrusin eteen liikkuvan telinerakennelman, jonka päällä Cyrus lauloi. Taustatanssijat kujettivat sitä ympäri lavaa. Kun Michael Hann brittiläisestä sanomalehdestä "The Guardianista" arvosteli Wonder World Touria, hän nosti yksityiskohtaisesti esiin sen, että kappale on muistutus siitä, että väärennetyn popin ei tarvitse olla paha asia – jos väärennös on tarpeeksi hyvä.


title: Start All Over

text: Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. Seuraavaksi hän esitti sen 4. kesäkuuta 2010 Rock In Rio -konsertissa Madridissa, Espanjassa.


title: Ubuntu (filosofia)

text: Ubuntu tarkoittaa eettistä humaania filosofiaa uskollisuudesta ja suhteista toisiin ihmisiin. Sanan alkuperä on Etelä-Afrikan bantukielissä. Ubuntu ymmärretään klassisena afrikkalaisena konseptina. Ubuntu-käyttöjärjestelmä nimettiin tämän periaatteen mukaan.


title: Ubuntu (filosofia)

text: Arkkipiispa Desmond Tutu tarjosi pidemmän määritelmän vuonna 1999 kirjoittamassaan kirjassa:


title: Ubuntu (filosofia)

text: "Ubuntu-ihminen on avoin ja saatavilla toisille, toisten vahvistama, ei vaarannu toisten kyvyistä ja hyvyydestä, hänellä on kunnollinen itsetunto, joka tulee tiedosta, että hän kuuluu suurempaan kokonaisuuteen ja heikentyy kun toisia nöyryytetään tai halvennetaan ja kun toisia kidutetaan tai sorretaan".


title: Ubuntu (filosofia)

text: Nelson Mandela selitti Ubuntua seuraavasti:


title: Ubuntu (filosofia)

text: "Kun maiden läpi kulkeva matkustaja pysähtyy kylään, hänen ei tarvitse pyytää ruokaa ja vettä. Kun hän pysähtyy, kylän ihmiset antavat hänelle ruokaa ja viihdyttävät häntä. Tämä on yksi Ubuntun näkökohta, mutta sillä on muitakin näkökohtia. Ubuntu ei merkitse, että ihmiset eivät saisi rikastua. Siksi kysymys kuuluu: Aiotko tehdä niin mahdollistaaksesi ympäröivän yhteisösi kehittymisen"?


title: Kawartha Lakes

text: Kawartha Lakes on 74 561 asukkaan (2006) kaupunkimainen kunta Ontarion provinssin eteläosassa, Kanadassa. Kawartha Lakesin kunta on enimmäkseen harvaan asuttua maaseutua sisältäen ainoastaan muutaman suuremman asuinalueen. Kunnan suurimpia asutusalueita ovat Omemee, Lindsay, Fenelon Falls, Woodville ja Bobcaygeon. Kunta on saanut nimensä sen alueella sijaitsevista Kawartha-järvistä. Kunnassa sijaitsee suosittu virkistys- ja kesämökkialue.


title: Kawartha Lakes

text: Kunnan alueella sijaitsevat Kawartha-järvet muodostuivat viimeisen jääkauden vetäytyessä alueelta. Pian tämän jälkeen ensimmäiset paleointiaanit saapuivat alueelle noin 9000-luvulla eaa. Arkeologisissa kaivauksissa on todettu Pohjois-Amerikan arkaaisella kaudella alueella vaikuttaneen useita eri kulttuureita 7500-luvulta eaa. alkaen. 800-luvulla eaa. nämä syrjäytti Pohjois-Amerikan itäiset metsämaan kulttuurit ja nykyiset algonkin-, irokeesi- ja huron-intiaanit periytyvät näistä kulttuureista.


title: Kawartha Lakes

text: Vuoteen 2001 saakka alue tunnettiin Victorian kreivikuntana. Ontarion provinssin hallinto päätti yhdistää alueen kylät, kaupungit ja asuinalueet kaupunkimaiseksi kunnaksi, jossa on vain yksi kunnanvaltuusto. Muutos astui voimaan 1. tammikuuta 2001.


title: Kuopion vaakuna

text: Kuopion vaakuna on Kuopion kaupungin tunnus. Sen on suunnitellut 1823 piirtämällä kellarimestari ja raatimies Karl Hårdh, tai mahdollisesti hänen taiteilijapoikansa Adolf. Tähän mustavalkoiseen piirrokseen oli kuvattu 1815 valmistunut Kuopion tuomiokirkko selkeän yksilöivästi, mitä pidetään heraldiikan sääntöjen vastaisena. Kirkon oikeaa väriä, valkoista ei käytetä heraldiikassa. Nimenomaan punaisen värin päätymisestä vaakunaan ei ole tietoa. Julkisessa keskustelussa vaakunan rakennusta on usein erheellisesti pidetty 1886 valmistuneena Kuopion kaupungintalona, joka muistuttaa vaakunan rakennusta ja on nykyään punertavan maalin peitossa.


title: Kuopion vaakuna

text: Vaakunan hyväksyi 1823 käyttöön otettavaksi Aleksanteri I:n käskyn mukaisesti Kuopion maistraatti. Se oli tarkoitettu käytettäväksi itsenäistä kaupunkia kokonaisuutena edustettaessa sekä lähinnä kaupungin maistraatin ja raastuvanoikeuden tunnuksena. Myöhemmin vaakunan käyttö löyheni ja sitä nähtiin esimerkiksi kaupallisissa yhteyksissä. Tällaista käyttöä varten mainostoimisto Result suunnitteli vuonna 2001 kaupungin niin sanotun naurislogon. Se uusittiin 2010 osana kaupungin visuaalisen ilmeen kokonaisuudistusta. Uuden logon pääelementtinä tuli olla Kuopion vaakuna. Aikaisemman logon valitsi kaupunginjohtaja Petteri Paronen. Uudesta päätöksen teki kaupunginhallitus. FC Mainonnantekijät Oy:n ehdotus nimeltä Kuningatar voitti.


title: Kuopion vaakuna

text: Nykyinen vaakunan piirrosasu on arkkitehti Seppo Ruotsalaisen käsialaa. Vaakuna hyväksyttiin nykyisessä muodossaan Kuopion kaupunginvaltuuston kokouksessa 25. marraskuuta 1957, ja sisäasiainministeriö vahvisti vaakunan ja sen selityksen 12. kesäkuuta 1958.


title: Kuopion vaakuna

text: Vaakunan selitys on ”Katkoisen kilven mustassa yläkentässä pystyssä viritetty jousi ja sen yläpuolella kruunu, kaikki kultaa, paitsi nuolen kärki ja sulitettu pyrstö hopeaa; hopeisessa alakentässä punainen yksitorninen kirkko, jonka ovi- ja ikkuna-aukot mustat.”


title: Mahmoud Fathallah

text: Mahmoud Fathallah (, s. 12. helmikuuta 1982) on egyptiläinen jalkapalloilija, pelipaikaltaan puolustaja, Hän edustaa Egyptin valioliigassa pelaavaa Zamalekia. Fathallah edusti ennen nykyistä seuraansa Ghazl El-Mehallahia vuosina 2001-2007.


title: Mahmoud Fathallah

text: Fathallah on pelannut Egyptin maajoukkueessa vuodesta 2005 lähtien.


title: Ahmed Al-Muhammadi

text: Ahmed Al-Muhammadi (, s. 9. syyskuuta 1987 Al-Mahalla al-Kubra) on egyptiläinen jalkapalloilija. Oikeana keskikenttälaiturina ja laitahyökkääjänä pelaava Al-Muhammadi edustaa Englannin Valioliigassa Hull Cityä.


title: Ahmed Al-Muhammadi

text: Al-Muhammadi aloitti uransa Ghazl El-Mehallan junioreissa, josta hänet nostettiin edustusjoukkueeseen vuonna 2004. Sittemmin vuonna 2006 Al-Muhammadi siirtyi ENPPI:n riveihin. Sittemmin Al-Ahli ja eurooppalaisseurat havittelivat keskikenttälaituria, kuten Blackburn ja Rapid Bukarest.


title: Ahmed Al-Muhammadi

text: Elokuussa 2010 Al-Muhammadi siirtyi vuoden mittaisella lainasopimuksella Englannin Valioliigan Sunderlandiin. Siirto vakinaistettiin kesäkuussa 2011, jolloin Al-Muhammadi teki seuran kanssa kolmevuotisen sopimuksen. Sunderland sai vuoden 2011 lopussa uuden managerin, kun Martin O'Neill palkattiin irtisanotun Steve Brucen tilalle. O'Neillin valmentajakaudella Al-Muhammadin peliaika väheni selvästi ja elokuussa 2012 hän siirtyi lainasopimuksella Englannin mestaruussarjan Hull Cityyn, jonka managerina Bruce oli puoli vuotta Sunderland-pestinsä päättymisen jälkeen aloittanut. Tammikuun puolivälissä 2013 Al-Muhammadi palasi hetkeksi Sunderlandiin, mutta siirtyi kaksi viikkoa myöhemmin uudella lainasopimuksella Hull Cityyn.


title: Ahmed Al-Muhammadi

text: Hull City nousi vuonna 2013 Valioliigaan ja Al-Muhammadi siirtyi seuraan vakituisella, kolmen vuoden mittaisella sopimuksella.


title: Åke Wihtol

text: Åke Rudolf Wihtol (24. helmikuuta 1924 Helsinki – 7. lokakuuta 2002) oli Suomen ulkoasiainministeriön valtiosihteeri vuodesta 1985 eläkkeelle siirtymiseensä vuonna 1991 asti. Hän teki mittavan uran ulkoasiainhallinnossa sekä Suomessa että ulkomailla.


title: Åke Wihtol

text: Åke Wihtolin vanhemmat olivat everstiluutnantti Harry Wihtol ja opettaja Maria Saarinen. Wihtol valmistui ylioppilaaksi vuonna 1942, suoritti ylemmän oikeustutkinnon 1948 ja diplomiekonomin tutkinnon Svenska handelshögskolanista 1950. Hän työskenteli aluksi perheyrityksen ja muun liike-elämän palveluksessa, mutta siirtyi vuonna 1950 Suomen Hampurin-konsulaatin sihteeriksi, mistä alkoi hänen uransa ulkoasiainhallinnossa. Wihtol oli ulkoministeriön jaostosihteeri vuosina 1957–1960, lähetystösihteeri Washingtonissa 1961–1963 ja Brysselissä 1963–1965, ulkoministeriön kauppapoliittisen osaston apulaispäällikkö 1965–1968, suurlähettiläs Tokiossa ja samalla Manilassa 1968–1971, ulkoministeriön poliittisen osaston apulaispäällikkö 1971–1972, kehitysyhteistyöosaston päällikkö 1972–1975, suurlähettiläs Brysselissä 1975–1981, kauppapoliittisten kysymysten alivaltiosihteeri 1981–1985 ja valtiosihteeri vuodesta 1985. Wihtol hoiti Brysselin-lähettiläskautenaan myös Suomen suhteita Euroopan yhteisöön (EY) ja vaikutti myöhemmin siihen, että Suomi perusti vuonna 1985 pysyvän EY-edustuston. Wihtol sai vuonna 1963 lähetystöneuvoksen ja vuonna 1971 ulkoasiainneuvoksen arvonimen.


title: Åke Wihtol

text: Eläkevuosinaan 1990-luvulla Wihtol johti komiteaa, joka etsi Suomesta yhdysvaltalaisille aseyhtiöille vastaostoja Suomen Hornet-kaupoille. Hän oli myös konsulttina avustamassa Viron ulkoministeriön uudelleenperustamista. Wihtol julkaisi vuonna 1999 muistelmateoksen "Diplomaatti, minäkö?".


title: Wihtol

text: Wihtol on seuraavien henkilöiden sukunimi:


title: Serge Le Dizet

text: Serge Le Dizet (s. 27. kesäkuuta 1964) on ranskalainen jalkapallovalmentaja ja entinen puolustaja. Kesäkuusta 2011 lähtien hän on toiminut SCO Angersin apulaisvalmentajana.


title: Serge Le Dizet

text: Le Dizet aloitti pelaajauransa Stade Quimperois'n takalinjoilla 1981. Yhden kauden jälkeen hän siirtyi Stade Rennais'hin, jossa pelasi kolme kautta. Hän palasi takaisin Quimperiin 1985 ja jälleen Rennes'een 1987. Viiden Rennes-kauden jälkeen Le Dizet siirtyi FC Nantes Atlantiquehen, jota edusti uransa loppuun vuoteen 1998 saakka. Nantes'n kanssa Le Dizet juhli Ranskan mestaruutta kaudella 1994/95. Valmennusuransa Le Dizet aloitti FC Nantes Atlantiquen organisaatiossa alle 18-vuotiaiden joukkueen päävalmentajana. Hänen johdollaan juniorit voittivat vuonna 2002 Coupe Gambardellan. Mestaruuden jälkeen Le Dizet siirtyi Nantes'n valmennuskeskuksen johtajaksi. Seuraavana vuonna hän siirtyi Nantes'n reservijoukkueen päävalmentajaksi.


title: Serge Le Dizet

text: Tammikuussa 2005 Le Dizet nousi Nantes'n edustusjoukkueen päävalmentajaksi Loïc Amissen saatua potkut. Seura taisteli Le Dizet'n johdolla putoamista vastaan ja onnistui lopulta välttämään putoamisen voitettuaan päätöskierroksella FC Metzin 1–0. Ensimmäisellä kokonaisella kaudellaan Le Dizet johdatti Nantes'n sijalle 14 ja sai jatkaa tehtävissään. Kausi 2006/07 alkoi kuitenkin varsin kehnosti ja hän sai potkut syyskuussa 2006 joukkueen hävittyä Coupe de Francessa Toulouselle.


title: Serge Le Dizet

text: Nantes-potkujensa jälkeen Le Dizet toimi kaudella 2007/08 Dubai Clubin ja 2008/09 US Concarneaun päävalmentajana. Kesällä 2009 hän siirtyi Ligue 1:een nousseen US Boulognen apulaisvalmentajaksi. Le Dizet luotsasi Boulognea yhdessä Laurent Guyot'n kanssa onnistumatta säilyttämään seuran paikkaa liigassa. Valmennusjohto sai kuitenkin jatkaa, mutta odotuksia heikompi syyskausi 2010 toi potkut joulukuun lopussa.


title: Serge Le Dizet

text: Kesäkuussa 2011 Le Dizet siirtyi kaksivuotisella sopimuksella SCO Angersin apulaisvalmentajaksi.


title: Serge Le Dizet

text: Varsinaisten työtehtäviensä ohella Le Dizet on toiminut myös Bretagnen epävirallisen maajoukkueen valmentajana 2000 ja 2008.


title: Georges Eo

text: Georges Eo (s. 7. marraskuuta 1948) on ranskalainen jalkapallovalmentaja ja entinen keskikenttäpelaaja.


title: Georges Eo

text: Eo aloitti peliuransa FC Lorientin juniorijoukkueessa. Ammattilaisdebyyttinsä hän teki 1967 FC Nantes Atlantiquessa, jota edusti viisi kautta. Hän pelasi myöhemmin myös Paris FC:ssä, Olympique de Marseillessa ja Red Starissa. Hän lopetti pelaajauransa 34-vuotiaana 1983.Valmennusuransa Eo aloitti Red Starin pelaajavalmentajana 1980. Hänen johdollaan Red Star nousi 1980-luvun alussa neljänneltä sarjatasolta Division 2:een. Hän jätti seuran 1985 ja valmensi kaksi seuraavaa kautta SC Abbevillea. Vuonna 1987 Eo palasi FC Nantes Atlantiqueen organisaatioon, jossa toimi apulaisvalmentajana 16 vuoden ajan. Vuosina 1997–98 hän toimi myös Bretagnen maajoukkuevalmentajana.


title: Georges Eo

text: Vuonna 2003 Eo siirtyi Nantes'n tekniseksi johtajaksi palaten tammikuussa 2005 jälleen apulaisvalmentajaksi. Kun Serge Le Dizet sai potkut syyskuussa 2006 nousi Eo seuran päävalmentajaksi. Hän ei kuitenkaan onnistunut kääntämään seuran kelkkaa ja sai potkut helmikuussa 2007. Eo ei niellyt potkuja purematta ja lopulta syyskuussa 2008 Nantes määrättiin maksamaan Eolle lähes 900 000 euron korvaukset sopimusrikkomuksesta.


title: Georges Eo

text: Nantes-potkujensa jälkeen Eo valmensi amatööriseura Orvault Sportsia vuodet 2007–2010.


title: Palestiina olympialaisissa

text: Palestiina osallistui olympialaisiin ensimmäisen kerran Atlantassa 1996 ja on ollut mukana kaikissa kesäolympialsissa sen jälkeen. Maa ei ole saavuttanut olympialaisissa mitali- eikä pistesijoja. Talvikisoihin se ei ole osallistunut.


title: Booritrioksidi

text: Booritrioksidi (BO) on boorin ja hapen muodostama epäorgaaninen yhdiste. Aine on boorihapon anhydridi. Yhdistettä käytetään muun muassa lasin valmistuksessa.


title: Booritrioksidi

text: Booritrioksidia esiintyy kahtena muotona: amorfisena, lasimaisena aineena, joka imee itseensä ilman kosteutta sekä rombisesti kiteytyvänä kiinteänä aineena. Veden kanssa reagoidessaan booritrioksidi muodostaa boorihappoa, ja syövyttää tämän vuoksi metalleja. Liukenemisessa vapautuu suuri määrä lämpöä eli reaktio on eksoterminen.


title: Booritrioksidi

text: Sulana booritrioksidi kykenee liuottamaan monien metallien oksideja. Tällöin syntyy värillisiä yhdisteitä, joita voidaan käyttää hyödyksi kvalitatiivisessa analyysissä.


title: Booritrioksidi

text: Booritrioksidia valmistetaan hehkuttamalla boorihappoa, jolloin happomolekyylistä poistuu vety. Kuumennettaessa syntyy ensin metaboorihappoa ja edelleen kuumennettaessa booritrioksidia.


title: Booritrioksidi

text: Booritrioksidia käytetään enimmäkseen lasin ja emalin valmistukseen. Yleensä booritrioksidia lisätään piidioksidin joukkoon, jolloin saadaan borosilikaattilasia, mutta pelkästä booritrioksidistakin voidaan valmistaa boraattilasia, jolla on voimakas taittokyky ja valon dispersio on vähäistä. Boraattilasiin lisätään usein alkalimetallien oksideita tai lantaanioksidia.


title: Booritrioksidi

text: Booritrioksidia käytetään myös muiden booriyhdisteiden, kuten boorikarbidin ja booritrifluoridin, valmistukseen ja niin kutsuttuna fluksina metallurgiassa.


title: Booritrioksidi

text: Booritrioksidi on ärsyttävä yhdiste ja aiheuttaa hengitettäessä yskimistä ja kurkkukipua. Silmiin joutuessaan aiheuttaa punoitusta ja kipua. Nieltynä booritrioksidi aiheuttaa huonovointisuutta.


title: Maurizio Gherardini

text: Maurizio Gherardini (s. 22. syyskuuta 1955 Forlì) on italialainen entinen koripalloilija. Nykyisin hän toimii Toronto Raptorsin vara-presidenttinä ja apu-toimitusjohtajana.


title: Maurizio Gherardini

text: Gherardini pelasi koripalloa vuosina 1971–1980 Fulgor Libertas Forlìn joukkueessa. Vuonna 1992 hän siirtyi Benetton Trevison toimitusjohtajaksi. Hänen kaudellaan joukkue voitti neljä Italian mestaruutta. Vuonna 2006 Gherardini siirtyi Raptorsin organisaatioon.


title: Elias Lagus

text: Elias Lagus (11. toukokuuta 1741 Jalasjärvi – 10. lokakuuta 1819 Taivassalo) oli herrnhutilaispappi ja amatöörilintutieteilijä.


title: Elias Lagus

text: Elias Laguksen vanhemmat olivat Catharina Palander ja Jalasjärven kappalainen Gabriel Lagus, ja hänellä oli ainakin kuusi sisarusta.


title: Elias Lagus

text: Lagus kävi triviaalikoulun Vaasassa, jonka jälkeen hän aloitti yliopisto-opinnot Turussa vuonna 1757. Hänet vihittiin papiksi 1759 ja hän sai heti Kuusamon kirkkoherran apulaisen viran, jota hän hoiti vuoteen 1772 asti, jolloin hänet palkattiin Ruotsiin Itä-Göötanmaalle hovimarsalkka Adolf Rudbeckin kotisaarnaajaksi. Kuusamossa Lagus kirjoitti pitäjänhistoriikin, jossa hän selvitti myös paikallista linnustoa. Kirjoitus julkaistiin hänen asuessaan Ruotsissa. Vuonna 1774 Lagus nimitettiin Jalasjärven kappalaiseksi ja 1797 Mouhijärven kirkkoherraksi. Taivassalon kirkkoherrana Lagus toimi vuosina 1805–1819. Teologian professorin arvonimi hänelle myönnettiin 1818.


title: Elias Lagus

text: Lagus tunnettiin varsin toimeliaana uskonnollisena ja taloustieteellisenä kirjoittajana. Hän suomensi Ruotsin herrnhutilaisten laulukirjan "Sionin Wirret" (1790), josta tuli kansan keskuudessa hyvin suosittu.


title: Elias Lagus

text: Laguksen ensimmäinen puoliso Ulrika Bouman, vihitty 1774, kuoli 1797. Toinen puoliso oli Nousiaisten kirkkoherran Abraham Achreniuksen tytär Ulrika Achrenius, vihitty 1798. Laguksella oli ainakin seitsemän Jalasjärvellä syntynyttä lasta.


title: Jokinen

text: Jokinen on yleinen suomalainen sukunimi. Se kuuluu Virtanen-tyyppiin. Tunnettuja Jokisia ovat:


title: Antonio Davis

text: Antonio Lee Davis (s. 31. lokakuuta 1968 Oakland) on yhdysvaltalainen entinen koripalloilija.


title: NBA:n varaustilaisuus 1999

text: NBA:n vuoden 1999 pidettiin 30. kesäkuuta 1999 MCI Centerissä, Washingtonissa.


title: Myanmar olympialaisissa

text: Myanmar eli entinen Burma osallistui olympialaisiin ensimmäisen kerran Lontoossa 1948 ja on ollut sen jälkeen mukana kaikissa kesäolympialaisissa lukuun ottamatta Montrealin olympialaisia vuonna 1976. Talvikisoihin maa ei ole osallistunut.


title: Myanmar olympialaisissa

text: Myanmar ei ole saanut yhtään olympiamitalia. Ensimmäinen pistesijalle, eli kahdeksan parhaan joukkoon selviytynyt maan edustaja oli Nil Tun Maung, joka sijoittui kahdeksanneksi painonnoston kevyessä sarjassa Melbournessa 1956. Rooman kisoissa 1960 Thein Myint oli nyrkkeilyn kääpiösarjassa viides ja Tun Maung Kywe painonnoston höyhensarjassa seitsemäs. Tin Tun sijoittui puolestaan viidenneksi nyrkkeilyn höyhensarjassa Tokiossa 1964.


title: Myanmar olympialaisissa

text: Gyi Aung Maung sijoittui viidenneksi painonnoston kärpässarjassa Münchenissä 1972. Burman jalkapallojoukkue sijoittui samoissa kisoissa jaetulle yhdeksännelle sijalle. Sydneyssä 2000 Myanmar sai kolme pistesijaa naisten painonnostossa: Win Kay Thi oli neljäs kärpässarjassa, Win Swe Swe viides höyhensarjassa ja Khin Moe Nwe kuudes kevyessä sarjassa.


title: Charlie St. Cloud

text: Charlie St. Cloud on yhdysvaltalainen, vuonna 2010 ensi-iltansa saanut elokuva, joka perustuu Ben Sherwoodin romaaniin "The Death and Life of Charlie St. Cloud" (2004). Elokuva kertoo Charliesta, joka työskentelee hautausmaalla, jonne hänen veljensä on haudattu. Yhdessä veljekset yrittävät löytää naisen, jonka oletetaan kuolleen veneturmassa.


title: Charlie St. Cloud

text: Elokuvan tekeminen kiinnosti tuotantoyhtiöitä jo ennen kuin kirja julkaistiin. Lopulta Universal Studios voitti hintakilpailussa ja maksoi elokuvaoikeuksista huhujen mukaan noin miljoona dollaria. Kirjan kirjoittanut Ben Sherwood nimettiin yhdeksi elokuvan tuottajaksi ja Burr Steers valittiin ohjaajaksi. Pääosaan kiinnitettiin Zac Efron, joka työskenteli aikaisemmin Steersin kanssa elokuvassa "17 Again". Esituotanto alkoi maaliskuussa 2009, ja kuvaukset alkoivat heinäkuussa. Kim Basinger valittiin näyttelemään Charlien äitiä elokuussa, ja Chris Massoglia allekirjoitti sopimuksensa lokakuussa. Kuvaukset päättyivät lokakuussa 2009.


title: Ilha Grande

text: Ilha Grande (suom. "Suuri saari") on saari Brasilian Rio de Janeiron osavaltion rannikolla, Angra dos Reisin kunnassa. Saari tunnetaan jylhistä maisemistaan, trooppisista uimarannoistaan sekä vehreästä kasvillisuudestaan. Saarella oli aiemmin pahamaineinen vankila, joka on nykyään suljettu.


title: Ilha Grande

text: Ilha Grandella sijaitsevat Brasilian rannikkosademetsän parhaiten säilyneet osat, jotka muodostavat yhden rikkaimmista ekosysteemeistä koko maailmassa. Saaren sademetsissä esiintyy useita vaarantuneita lintulajeja, kuten erakkotinami, brasilianviidakkohaukka, variskotinga ja tuliotsa-amatsoni, sekä vaarantuneita nisäkkäitä kuten ruskomölyapina.


title: Ilha Grande

text: Koko saari on suojelualuetta, suurimman osan siitä kuuluessa Ilha Granden kansallispuistoon. Loppuosaa saaresta koskevat tiukat maankäytön rajoitukset. Saarella ei ole lainkaan teitä eikä autoja, mutta pienimuotoista ekoturismia kuitenkin rohkaistaan. Saarella on yli 150 kilometriä patikointireittejä.


title: Ilha Grande

text: Saarta ympäröivät meret ovat myös suojeltuja, ja niillä esiintyy niin trooppisen, subtrooppisen kuin lauhkean vyöhykkeen lajistoa, ja ne saattavat olla ainoa paikka maailmassa, jossa voi nähdä koralleja ja trooppisia kaloja rinnakkain patagonianpingviinin ja etelänmustavalaan kanssa.


title: Ilha Grande

text: Saarella sattui 1. tammikuuta 2010 paha mutavyöry, joka tuhosi kolme taloa ja luksushotellin sekä tappoi ainakin 26 ihmistä.


title: Pekka Paikkari

text: Pekka Paikkari (s. 1960) on suomalainen kuvanveistäjä. Hän on työskennellyt Arabian keramiikkatehtaassa vuodesta 1983 lähtien ja toiminut sekä suunnittelijana että kuvanveistäjänä.


title: Pekka Paikkari

text: Paikkarin suunnittelema Helsingin Arabianrannassa Loppukirin senioritalossa sijaitseva "Cataracta" on noin 350 neliömetrinen keramiikasta ja teräksestä valmistettu julkisivuveistos. Talon on suunnitellut Kirsti Siven Arkkitehtitoimisto Siven & Takalasta. Vuoden 2009 lopulla valmistui Sipoonlahden uuteen kouluun 4 × 4,5 metrin kokoinen taideteos "Pienet purot, suuret joet". Rakennuksen arkkitehtuurista on vastannut Arkkitehtitoimisto Olli Pekka Jokela Oy.


title: Pekka Paikkari

text: Vuonna 1989 Paikkari sai kolmannen palkinnon Helsingin oikeustalon taidekilpailussa ja vuonna 1993 hänelle myönnettiin palkinto (Fondazione Cassa di Risparmio di Ravenna) Faenzan kansainvälisessä keramiikkabiennalessa Italiassa. Lisäksi hän sai vuonna 2007 kaksi palkintoa Espanjassa: Toisen palkinnon L’Alcalatén L’Alcorassa sekä pääpalkinnon (Ex-Aeguo), International Manises Ceramic Biennalessa.


title: Pekka Paikkari

text: Paikkari osallistui vuonna 2009 Englannissa British Ceramic Biennalen yhteydessä järjestettyyn Marl Hole -projektiin. Paikkarin installaatio Clay Words muodostui 25 × 25 metrin kokoiselle savilaatalle kirjoitetusta 8 800 kirjaimesta. Satunnaisessa järjestyksessä kirjoitetut kirjaimet oli valittu englanninkielisestä keramiikkasanastosta. Installaatio oli kunnianosoitus paikalliselle teolliselle historialle. Taiteilijan mukaan keraamisen valmistuksen merkitys ja sisältö muuttuu yhteiskunnallisen ja taloudellisen muutoksen mukana. Tapahtumasta on tehty dokumenttielokuva, jonka kuvaajana toimi Johnny Magee. Muut mukana olleet taiteilijat olivat Neil Brownsword (Englanti), Alexandra Engelfriet (Hollanti) ja Torbjørn Kvasbø (Norja).


title: Pekka Paikkari

text: 2011 valmistui Turun Puutorille "Iglu"-niminen taideteos osana Turku 2011 -kulttuuripääkaupunkivuotta. Teoksen materiaalna on posliini, ja sen yhtenäinen, halkeilevaa jäätä muistuttava pinta on 80 neliömetriä.


title: Patrik Zetterberg

text: Patrik Zetterberg (s. 26. huhtikuuta 1971 Västerås, Ruotsi) on entinen ruotsalainen jääkiekkoilija. Hän edusti urallaan vuosina 1990–2007 muun muassa Västerås IK:ta, Färjestads BK:ta, Hannover Scorpionsia ja Södertälje SK:ta.


title: Dieter Meier

text: Dieter Meier (s. 4. maaliskuuta 1945) on sveitsiläinen muusikko, joka tunnetaan elektronisen musiikin duo Yellon jäsenenä Boris Blankin kanssa. Meier on myös Sveitsin golfmaajoukkueen jäsen sekä ammattilaisuhkapelaaja. Meier oli aikaisemmin sooloartisti. Hän on työskennellyt ennen Yelloa Fresh Colour -yhtyeen kanssa. Vuonna 1979 hän perusti yhdessä Boris Blankin kanssa yhtyeen Yello. Sitä ennen hän on vaikuttanut yhtyeessä Fresh Color. Meier on ohjannut myös musiikkivideoita, esim. Alphaville-yhtyeen hitille "Big in Japan". Lisäksi hän ohjasi Yellon oman kappaleen, "Pinball Cha Cha", musiikkivideon. Video sai paljon kiitosta ja valittiin yhtenä teoksena Museum of Modern Art's Music Video -näyttelyyn.


title: Sainte-Maxime

text: Sainte-Maxime on rantakaupunki, joka sijaitsee Ranskassa. Sitä vastapäätä sijaitsee Saint-Tropez. Sainte Maximen kaupunginosassa Nartellessa on uimaranta. Pienalus Bateau Vert kulkee Sainte Maximesta Saint Tropeziin.Lähellä Sainte Maximea on myös maisemakaupunki Gassin, joka sijaitsee korkealla kukkulalla.


title: Vladimir Golovanov

text: Vladimir Semjonovitš Golovanov (, 29. marraskuuta 1938 Batamay, Sahan tasavalta, Venäjän SNT, Neuvostoliitto – 2. elokuuta 2003 Habarovsk, Venäjä) oli neuvostoliittolainen painonnostaja ja olympiavoittaja.


title: Vladimir Golovanov

text: Golovanov voitti Tokion 1964 olympialaisissa kultaa alle 90-kiloisten sarjassa maailmanennätystä sivuavalla tuloksella oli 487,5 kg. Hänen punnerrustuloksensa oli 165 kg, tempauksessa hän nosti 142,5 kg ja työnnössä hänen tuloksensa oli 180 kg.


title: Vladimir Golovanov

text: Golovanov voitti Euroopan-mestaruuden alle 90 kilon sarjassa vuonna 1964. Hän saavutti MM-hopeaa vuonna 1965.


title: Vladimir Golovanov

text: Golovanov teki urallaan kymmenen maailmanennätystä: viisi punnerruksessa, yhden työnnössä sekä neljä yhteistuloksessa.


title: Drake (artisti)

text: Aubrey Drake Graham (s. 24. lokakuuta 1986 Toronto, Ontario) on kanadalainen muusikko ja näyttelijä. Muusikkona hän käyttää nimeä Drake. Hänen debyyttialbuminsa "Thank Me Later" julkaistiin kesäkuussa 2010. Hän kuuluu "Young Money" -levy-yhtiöön. Vuonna 2012 Drake perusti yhdessä tuottajansa Noah Shebibin ja ystävänsä Oliver El-Khatibin kanssa levy-yhtiö OVO:n (Octobers Very Own). Drake on ansainnut laajaa julkisuutta Pohjois-Amerikassa monilla hiteillään, ja hänellä on sponsorisopimukset Applen sekä Air Jordanin kanssa.


title: Drake (artisti)

text: Graham syntyi vuonna 1986 Kanadan Torontossa afroamerikkalaiselle isälle ja aškenasijuutalaiselle äidille. Ollessaan 5-vuotias hänen vanhempansa erosivat. Graham kävi juutalaista koulua. Teini-ikäisenä, ennen rap-uraansa, Graham näytteli "" -televisiosarjassa.


title: Hans Stigzelius

text: Hans Erik Stigzelius (s. 22. marraskuuta 1963 Jyväskylä) on suomalainen näyttelijä, joka työskentelee Joensuun kaupunginteatterissa. Stigzelius on valmistunut teatteritaiteen maisteriksi vuonna 1997 ja on näytellyt useissa eri teattereissa. Joensuussa Stigzelius on työskennellyt vuodesta 2003 alkaen.


title: Hans Stigzelius

text: Hans Sigzelius on näytellyt muun muassa Markku Pölösen ohjaamassa Ralliraita-elokuvassa. Stigzelius esiintyy myös joensuulaisessa Päästä irti – Irti Päästä -improvisaatioteatteriryhmässä. Lisäksi Stigzelius on järjestänyt eri puolilla Suomea näyttelijäntyön kursseja, joilla sovelletaan hahmometodia.


title: Nenäinniemi

text: Nenäinniemi on kaupunginosa Jyväskylässä ja osa Kuokkalan suuraluetta. Se sijaitsee Päijänteen Pohjanlahden ja Hämeenlahden rannalla. Nenäinniemi on omakotitalovaltaista aluetta mutta siellä on myös kerros- ja rivitaloja. Osa alueen kadunnimistä on nimetty niiden Hämeen pitäjien mukaan, joista ensimmäiset Jyväskylän seudun asukkaat tulivat (Pälkäne, Hauho, Alvettula, Sääksmäki ja Tuulos). Kaupunginosassa on samanniminen niemi.


title: Nenäinniemi

text: Nenäinniemessä toimi vuoteen 2010 asti 30 henkeä työllistänyt Fazerin Jyväskylän leipomo. Fazer oli kymmenen vuotta aikaisemmin ostanut leipomon itselleen Ruthin leipomo Oy:ltä. Fazerin vetäytyessä rakennuksesta vanha omistaja päätti palata tiloihin ja leipomon toiminta jatkui yrittäjävetoisena Ruthin leipomon nimellä. Nenäinniemessä on myös melontaseura Melanvilauttajat ry:n tukikohta.


title: Juri Zaitsev

text: Juri Konstantinovitš Zaitsev (, s. 17. tammikuuta 1951 Pobedino, Sahalin, Venäjän SNT, Neuvostoliitto) on entinen neuvostoliittolainen painonnostaja ja olympiavoittaja.


title: Juri Zaitsev

text: Zaitsev voitti Montréalin 1976 olympialaisissa kultaa alle 110-kiloisten sarjassa yhteistuloksella 385 kg. Hän oli tempauksessa vasta neljäs tuloksellaan 165 kg mutta otti työntötuloksellaan 220 kg bulgarialaisen Krustiu Semerdžijevin viiden kilon etumatkan kiinni ja voitti tasatuloksella kultaa, koska hän oli bulgarialaista kevyempi.


title: Juri Zaitsev

text: Zaitsev voitti maailmanmestaruuden alle 110 kilon sarjassa vuonna 1978. Vuonna 1977 hän saavutti MM-hopeaa ja vuonna 1974 MM-pronssia. Hän voitti Euroopan-mestaruuden vuosina 1978 ja 1979 sekä saavutti EM-hopeaa vuosina 1976 ja 1977.


title: Juri Zaitsev

text: Zaitsev teki urallaan kolme maailmanennätystä: kaksi työnnössä ja yhden yhteistuloksessa.


title: Drake

text: Drake voi tarkoittaa ainakin seuraavia:


title: Petro Korol

text: Petro Kindratovytš Korol (; ; 2. tammikuuta 1941 Bredy, Tšeljabinsk, Venäjän SFNT – 2. heinäkuuta 2015) oli neuvostoliittolainen painonnostaja ja olympiavoittaja.


title: Petro Korol

text: Korol voitti Montréalin 1976 olympialaisissa kultaa alle 67,5-kiloisten sarjassa yhteistuloksella 305 kg. Hän nosti tempauksessa 135 kg ja työnnössä 170 kg.


title: Petro Korol

text: Korol voitti maailmanmestaruuden alle 67,5 kilon sarjassa vuosina 1974 ja 1975. Hän voitti Euroopan-mestaruuden vuonna 1975.


title: Petro Korol

text: Korol teki urallaan viisi maailmanennätystä: neljä työnnössä ja yhden yhteistuloksessa.


title: Goran Pandev

text: Goran Pandev (, s. 27. heinäkuuta 1983 Strumica) on makedonialainen jalkapalloilija, joka edustaa lainasopimuksella Turkin superliigassa pelaavaa Galatasarayta. Hän on pelipaikaltaan hyökkääjä. Pandev on pelannut Makedonian maajoukkueessa 75 maaottelua ja on sen paras maalintekijä 26 maalillaan.


title: Goran Pandev

text: Pandev jalkapalloura alkoi FK Belasicassa. Hän nousi seuran nuorisoakatemiasta edustusjoukkueeseen, joka pelasi Makedonian pääsarjassa. Pandev pelasi edustusjoukkueessa yhden kauden ajan, minkä jälkeen hän siirtyi kesällä 2001 Italiaan Serie A:n Internazionaleen. Hän oli tuolloin 18-vuotias.


title: Goran Pandev

text: Pandev ei saanut Interissä peliaikaa ja hän vietti lainasopimuksella kauden 2002–2003 Serie C1:n Speziassa ja kauden 2003–2004 alkupuoliskon Serie A:n Anconassa. Tammikuussa 2004 Inter osti Dejan Stankovićin Laziosta, jonne Pandev siirtyi osana kauppaa. Laziossa Pandev sai peliaikaa ja hän pelasi 29 ottelua ensimmäisellä kaudellaan 2003–2004. Hän vakiinnutti paikkansa avauskokoonpanossa ja muodosti tehokkaan hyökkäysparin Tommaso Rocchin kanssa tehden seuraavien neljän kauden aikana yhteensä 45 liigamaalia.


title: Goran Pandev

text: Kesällä 2009 Pandev pyysi seuralta siirtoa, kun hän ei saanut haluamaansa palkankorotusta. Seuran puheenjohtaja Claudio Lotito nimesi Pandevin "kapinalliseksi" ja vaati tästä 19 miljoonan euron siirtosummaa huolimatta siitä että nykyistä sopimusta oli jäljellä vain vuosi. Pandev ei saanut enää harjoitella joukkueen mukana eikä hän pelannut yhtään ottelua. Eristämisen vuoksi Pandev vaati sopimuksen purkua oikeusteitse. Joulukuussa 2009 Lega Calcion päätöksellä sopimus mitätöitiin ja lisäksi Lazio määrättiin maksamaan Pandeville 160 000 euroa korvauksia.


title: Goran Pandev

text: Vapauduttuaan Lazio-sopimuksesta Pandev siirtyi tammikuussa 2010 Inter Milaniin.


title: Goran Pandev

text: Maajoukkueessa Pandev on pelannut lokakuuhun 2013 mennessä 75 maaottelua, joissa hän on tehnyt 26 maalia. Hän on eniten Makedonian maajoukkueessa maaleja tehnyt pelaaja.


title: Igor Rybak

text: Igor Mihailovitš Rybak (, 21. maaliskuuta 1934 Harkova, Ukrainan SNT, Neuvostoliitto – 28. syyskuuta 2005 Kiova, Ukraina) oli ukrainalainen, Neuvostoliittoa edustanut painonnostaja ja olympiavoittaja.


title: Igor Rybak

text: Rybak voitti Melbournen 1956 olympialaisissa kultaa alle 67,5-kiloisten sarjassa tuloksella 380 kg. Hän oli punnerruksessa vasta viides tuloksellaan 110 kg ja hävisi maanmiehelleen Rafael Habutdinoville 15 kiloa mutta oli paras sekä tempauksessa (120 kg) että työnnössä (150 kg) ja voitti kultaa 7,5 kilon erolla Habutdinoviin.


title: Igor Rybak

text: Rybak voitti Euroopan-mestaruuden alle 75 kilon sarjassa vuonna 1956.


title: Uudenseelanninpaimenkoira

text: Uudenseelanninpaimenkoira eli "huntaway" on uusiseelantilainen koirarotu. FCI ei ole tunnustanut sitä eikä sitä esiinny Suomessa. Sen suosio on kuitenkin kasvamassa myös sen kotimaan ulkopuolella, ja mm. Japanissa on nykyisin oma rotujärjestö.


title: Uudenseelanninpaimenkoira

text: Uudenseelanninpaimenkoiran värit ovat musta ja kullanruskea tai punaruskea, ja sen paino on 25-35 kg ja korkeus 50-60 cm. Se sekoitetaan usein rottweileriin, koska sen päässä ja vatsassa olevat punaruskeat merkit tuovat mieleen edellä mainitun rodun. Enemmän se muistuttaa ulkoisesti kuitenkin beaucenpaimenkoiraa.


title: Uudenseelanninpaimenkoira

text: Uudenseelanninpaimenkoira on puhtaasti työkoira ja tarvitsee paljon liikuntaa, joten se ei sovi toimettomalle ihmiselle. Jalostuksen painopiste onkin nimenomaan työominaisuuksien ja terveyden säilyttäminen.


title: Uudenseelanninpaimenkoira

text: 1900-luvulla lammasfarmarit kasvattivat haukkuvia paimenkoiria, ja he käyttivät jalostukseen bordercollieta ja saksanpaimenkoiraa sekä mahdollisesti myös labradorinnoutajaa. Rodulla on kaksi työskentelytapaa: toiset ajavat lampaat eteenpäin, ja toiset kiertävät ne ja pakottavat kääntymään.


title: Anna Ojanne

text: Anna-Riikka Ojanne (s. 20. lokakuuta 1969 Helsingin maalaiskunta) on suomalainen näyttelijä. Hän työskentelee Joensuun kaupunginteatterissa.


title: Anna Ojanne

text: Ojanne on näytellyt muun muassa Markku Pölösen ohjaamassa "Karjalan kunnailla" -televisiosarjassa.


title: Anna Ojanne

text: Lähde


title: Trimmi

text: Trimmi on lentokoneen tai laivan ohjausjärjestelmään liittyvä järjestelmä, jonka tarkoituksena on tarvittavien ohjainvoimien nollaaminen halutussa lento- tai purjehdustilassa. Kun kone tai alus on oikein trimmattu, se säilyttää lentotilansa (esim. vaakalento) ilman, että ohjaajan tai autopilotin tarvitsee siihen puuttua (edellyttäen tietenkin, etteivät ulkoiset tekijät kuten puuskat siihen vaikuta).


title: Trimmi

text: Suuret lentokoneet ovat yleensä trimmattavissa kaikkien ohjausakseleiden (kallistus, suunta- ja korkeusohjaus) suhteen, kaikkein pienimmissä koneissa on usein vain korkeusohjaustrimmi. Trimmin käyttö eli "trimmaaminen" tapahtuu ohjaamosta käsin trimmipyöriä tai -kytkimiä käyttäen. Myös autopilotti voi itse trimmata konetta.


title: Trimmi

text: Trimmi voidaan toteuttaa aerodynaamisesti (erilaisia "trimmisiivekkeitä" käyttäen) tai mekaanisesti (ns. "jousitrimmi"). Korkeusohjauksen trimmi voidaan toteuttaa myös niin, että koko korkeusvakaajan asetuskulma tehdään säädettäväksi. Tämä ratkaisu on yleinen liikenneluokan koneissa.


title: Trimmi

text: Laivoissa trimmi toteutetaan peräsimen jättöreunaan asennettavalla trimmilaipalla. Kun trimmilaippaa käännetään, se muuttaa veden virtausta niin, että se kääntää peräsintä toiseen suuntaan. Myös pienveneissä voidaan käyttää trimmiä; monet tuuliperäsinratkaisut perustuvat trimmilaipan käyttöön.


title: Fredrik Adolf Holm

text: Fredrik Adolf Holm (2. huhtikuuta 1789 Porvoo – 27. syyskuuta 1855 Pernaja) oli Viipurin lukion yliopettaja ja lintutieteilijä.


title: Fredrik Adolf Holm

text: Fredrik Holmin vanhemmat olivat Hedvig Elisabeth Lagus ja postikomissaari, protokollasihteeri Carl Fredrik Holm, jotka oli vihitty Porvoon kaupungissa 15.8.1784.


title: Fredrik Adolf Holm

text: Holm kävi Porvoon lukion ja opiskeli Turun Akatemiassa vuodesta 1806 vuoteen 1815, jolloin hän valmistui filosofian maisteriksi. Toukokuussa 1811 Holm puolusti pro exercitio-väistöstään naurulokin biologiasta Paraisilla (Prytz, L.J. ja Holm, F.A. 1811: "De Laro ridibundo periculum ornithologicum. II". Aboae. Pro ex.) Ohjaajana toimi Lars Johan Prytz, joka lienee kerännyt pääosan tai kaikki tutkimusaineistosta. Holmin pro gradu-väitöksen ohjaajana toimi professori Anders Johan Lagus vuonna 1814.


title: Fredrik Adolf Holm

text: Vuonna 1816 Holm sai nimityksen Kuopion triviaalikoulun kollegaksi. 1821 hän sai viran Viipurin lukion yliopettajana, mutta tässä virassa hän viihtyi vain kolme vuotta ja erosi.


title: Fredrik Adolf Holm

text: Fredrik Holmin puoliso oli Carolina Sofia Boman, vihitty Porvoossa 22.3.1829. Fredrik Holm kuoli Pernajassa hengenahdistukseen (ruotsiksi "andtäppa"].


title: Me and Orson Welles

text: Me And Orson Welles on vuonna 2008 ensi-iltansa saanut brittiläis-yhdysvaltalainen draamaelokuva, jonka on ohjannut Richard Linklater. Elokuva perustuu Robert Kaplow’n samannimiseen kirjaan. Elokuvan tapahtumat sijoittuvat vuoden 1937 New Yorkiin. "Me And Orson Welles" kertoo teini-ikäisestä pojasta, jonka Orson Welles palkkasi näyttelemään Julius Caesar -näytelmässä.


title: Me and Orson Welles

text: 17-vuotias Richard Samuels tapaa teatteriohjaajan, Orson Wellesin, ja saa roolin tämän näytelmästä Julius Caesar. Welles antaa tuotantoapulaiselle Sonja Jonesille tehtäväksi harjoitella Richardin kanssa. Richard viettää viikon teatterin ihmeellisessä maailmassa.


title: Me and Orson Welles

text: Holly Gent Palmo ja Vincent Plamo Jr. sovittivat Robert Kaplow’n samannimisen kirjan käsikirjoitukseksi, ja Richard Linklater suostui ohjaajaksi. Zac Efron liittyi projektiin tammikuussa 2008, koska ”se oli ihan erilainen kuin mitä olin tehnyt aikaisemmin”. Claire Danes allekirjoitti sopimuksensa myöhään tammikuussa. Ennen kuin lähti elokuvaan mukaan, Christian McKay ei ollut näytellyt aikaisemmin.


title: Me and Orson Welles

text: "Me And Orson Welles" Elokuva kuvattiin Mansaarella, Lontoossa ja New Yorkissa helmikuusta huhtikuuhun vuonna 2008.


title: Me and Orson Welles

text: Joitakin pätkiä elokuvasta näytettiin vuoden 2008 Cannesin elokuvajuhlilla. Koko elokuva näytettiin ensimmäistä kertaa Toronton elokuvajuhlilla syyskuussa 2008.


title: In the End

text: In the End on neljäs single Linkin Parkin vuonna 2000 julkaistulta debyyttialbumilta, "Hybrid Theorylta". Single julkaistiin 21. marraskuuta 2001. Kappale kertoo parisuhteen/kaverisuhteen luottamuksen katkeamisesta ja sen jälkeisestä epäonnistumisen tunteesta.


title: In the End

text: ”In the End” on Linkin Parkin tunnetuin ja menestynein single; se sijoittui useilla listoilla top 10:een ja parhaimmillaan Billboard Hot 100 -listalla sijalle kaksi. Billboardin Alternative Songs -listalla single oli yhteensä viisi viikkoa ykkösenä. Kappale arvostettiin parhaaksi Z100:n "Top 100 songs of 2002" -listalla. Kappale sijoittui sijalle 121 Blender Magazinen "The 500 Greatest Songs Since You Were Born" -listalla. ”In the End” on Billboardin vuosikymmenen toiseksi eniten soitettu rock-kappale.


title: Karri Koira

text: Karri Koira (oikealta nimeltään Karri Timo Mikael Sirén) on suomalainen rap- ja R&B-artisti. Hän nousi listamenestykseen vuonna 2012 julkaistulla esikoisalbumillaan "K.O.I.R.A.".


title: Karri Koira

text: Karri Koira aloitti uransa 90-luvun lopulla Vähäiset Äänet -rap-yhtyeessä Ruudolfin ja Tono Slonon kanssa. Vähäiset Äänet julkaisi muutamia julkaisuja, jonka jälkeen yhtye lopetti, ja Ruudolf siirtyi soolouralle. Karri Koira vieraili monella Ruudolfin kappaleella. Karri Koira vieraili vuonna 2011 Ruudolfin kanssa JVG:n "Raiders" -kappaleella ja julkaisi Ruudolfin kanssa oman version Don Omarin "Danza Kuduro" -kappaleesta nimellä "Mammat riivaa". Karri Koira ja Ruudolf olivat mukana myös JVG:n syksyllä 2011 singlenä julkaistuna kappaleella "Mitä sä siit tiiät (Heeeyyy)". Kappale nousi 18. sijalle Suomen virallisella singlelistalla, ja siitä julkaistiin myös musiikkivideo. JVG:n, Karri Koiran ja Ruudolfin yhteistyö jatkui, kun kaksikko vieraili JVG:n toisen pitkäsoiton "jvg.fi" -albumin "Töttöröö" -kappaleella ja sen musiikkivideolla.


title: Karri Koira

text: Karri Koiran ensimmäinen sooloalbumi "K.O.I.R.A." julkaistiin 30. marraskuuta 2012. Albumin ensimmäisenä näytekappaleena julkaistiin kappale "Amerikankotka liitää". Kappaleen musiikkivideo julkaistiin YouTubessa helmikuussa 2012, ja sillä vierailee Ruudolf. Albumin toinen musiikkivideo julkaistiin kesäkuussa 2012 kappaleesta "Kaikki tai ei mitään". Kappale julkaistiin myös vinyylisinglenä, joka myytiin nopeasti loppuun. Kolmas musiikkivideo julkaistiin saman vuoden syyskuussa kappaleesta "H-kaupunki", ja neljäs musiikkivideo marraskuussa 2012 kappaleesta "Lähe mun kaa". "K.O.I.R.A." nousi parhaimmillaan Suomen virallisen albumilistan sijalle kuusi.


title: Autopilotti

text: Autopilotti on laite tai järjestelmä, joka huolehtii automaattisesti vesikulkuneuvon tai ilma-aluksen ohjaamisesta. Ensimmäiset kokeilut autopilotilla tehtiin jo 1910-luvulla, ja nykyisin autopilotti on kaikissa liikenneluokan lentokoneissa. Yleisilmailulentokoneissa autopilotti on harvinaisempi ja kaikkein pienimpiin sitä ei useinkaan ole edes lisävarusteena saatavilla. Autopilotit ovat yleistyneet voimakkaasti 2000-luvun alusta lähtien lennokeissa ja muissa miehittämättömissä ilma-aluksissa.


title: Autopilotti

text: Yksinkertaisimmillaan autopilotti huolehtii vain siitä, että koneen siivet pysyvät suorassa (ns. " Wing Leveller"). Toisaalta modernin liikennekoneen autopilotti on monipuolinen, koneen järjestelmiin vahvasti integroitu kokonaisuus, joka voi jopa tehdä lähestymisen ja laskun täysin automaattisesti mittarilento-olosuhteissa.


title: Autopilotti

text: Autopilotti saa koneen järjestelmiltä tietoa sen asennosta, suunnasta, nopeudesta, korkeudesta jne, laskee niiden perusteella tarvittavat ohjaustoimenpiteet ja toteuttaa ne ohjainjärjestelmään liitettyjen servojen avulla. Kehittynyt autopilotti voi toimia useissa eri toimintatiloissa eli "moodeissa", joista seuraavassa muutamia esimerkkejä:


title: Autopilotti

text: Vertical Modeja eli pystysuuntaisia toimintatiloja:


title: Autopilotti

text: Lateral Modeja eli vaakasuuntaisia toimintatiloja:


title: Autopilotti

text: Pysty- ja vaakasuuntaisia moodeja voidaan käyttää samanaikaisesti, mikä mahdollistaa esim. mittarilähestymisen lentämisen autopilotin ohjaamana.


title: Angra dos Reis

text: Angra dos Reis on kunta Brasiliassa, Rio de Janeiron osavaltion lounaisosassa, noin 150 kilometriä Rio de Janeiron kaupungista. Angra dos Reis on kuuluisa rannikostaan, jonka edustalla on 365 saarta, joista suurin ja tärkein on Ilha Grande. Brasilian ainoa toimiva ydinvoimala sijaitsee myös kunnan alueella. Keskustaajamana toimii kunnan kanssa samanniminen kaupunki ja satama. Kunnan asukasluku oli 169 511 vuonna 2010.


title: Angra dos Reis

text: Naapurikuntia ovat pohjoisessa Bananal ja São José do Barreiro, koillisessa Rio Claro, idässä Mangaratiba sekä lännessä Parati. Etelässä kunta rajautuu Atlanttiin.


title: Angra dos Reis

text: Angra dos Reisin tärkeimmät työllistäjät ovat kauppa, kalastus, teollisuus, palvelut ja turismi. Satamassa on öljyterminaali sekä telakka. Brasilian ainoat toiminnassa olevat ydinreaktorit, Angra I ja Angra II työllistävät suoraan noin 3 000 työntekijää. Turismi on kehittynyttä, ja kunnan alueella on lukuisia rantoja, saaria sekä puhtaita vesiä, jotka soveltuvat hyvin sukeltamiseen.


title: Miracle Run

text: Miracle Run on vuonna 2004 valmistunut elokuva, jonka pääosissa näyttelevät Mary-Louise Parker, Zac Efron, Bubba Lewis, ja Aidan Quinn. Elokuva perustuu tositapahtumiin.


title: Miracle Run

text: Elokuva kuvattiin New Orleansissa, Louisianassa. Pyörremyrsky Katrinan takia joitakin kuvauspaikkoja jouduttiin siirtämään. Juoksukohtaukset kuvattiin New Orleans City Parkissa.


title: Live Your Dream

text: Live Your Dream ("The Derby Stallion") on elokuva, joka valmistui vuonna 2005 ja jonka pääosassa näyttelee Zac Efron.


title: Live Your Dream

text: 15-vuotias Patrick McCardle (Zac Efron) ei tiedä mitä tekisi elämässään, eikä vanhempien asettamat vaatimukset helpota asiaa. Mutta pian hän rakastuu ratsastukseen. Hän haluaisi voittaa Steeplechase Derby-kilpailun hevosellaan Rusty. Uuden ystävänsä ja valmentajansa avulla hän luulee lyövänsä pahimman kilpailijansa, mutta sitten tapahtuu jotain kauheaa.


title: Raptors NBA TV

text: Raptors NBA TV on kanadalainen televisiokanava, joka aloitti toimintansa vuonna 2001. Kanava on NBA TV:n kanadalainen versio.


title: Raptors NBA TV

text: Raptors NBA TV on Toronto Raptorsin oma televisiokanava ja se keskittyy seuraan liittyviin uutisiin. Tämän lisäksi kanava näyttää muutakin koripallo-ohjelmistoa. Raptors NBA TV:n toiminta-alue on ainoastaan Kanada.


title: Nuottajärvi (Hailuoto)

text: Nuottajärvi on järvi Hailuodon kunnassa Pohjois-Pohjanmaalla. Järvi sijaitsee saaren pohjoisosassa Ojakylän pohjoispuolella. Pitkulaisen, kapean järven pinta-ala on 10,5 hehtaaria ja rantaviivan pituus noin 2,5 kilometriä. Järven pohjoisrannan niemessä on taukopaikaksi tarkoitettu kota. Maastoon merkitty Hailuodon moottorikelkkareitti johtaa järven sivuitse.


title: Nuottajärvi (Hailuoto)

text: Hailuodon harjumuodostuman pohjoisreunalla sijaitsevaan avosuon ympäröimään järveen ei laske vesistöjä, eikä sillä itsellään ole lasku-uomaa. Järvi on osittain luonnonsuojelualuetta.


title: Nuottajärvi

text: Nuottajärvi voi tarkoittaa ainakin seuraavia maantieteellisiä kohteita:


title: Jay Triano

text: Jay Triano (s. 21. syyskuuta 1958 Tillsonburg) on kanadalainen koripalloilija ja koripallovalmentaja. Hän on toiminut muun muassa Kanadan miesten maajoukkueen ja NBA-joukkue Toronto Raptorsin päävalmentajana.


title: Aderbissinat

text: Aderbissinat on kunta ("commune") Tchirozérinen departementissa Agadezin alueella Nigerissä. Kunnan keskuspaikka ("chef-lieu") on samanniminen kuin kuntakin.


title: Aderbissinat

text: Aderbissinatin pohjoinen naapurikunta on Agadez.


title: Aderbissinat

text: Aderbissinatista on löydetty keskijurakaudella eläneen "Spinophorosaurus nigerensis" -dinosauruksen holotyyppiluuranko.


title: Vampyyripäiväkirjat

text: Vampyyripäiväkirjat () on yhdysvaltalainen Kevin Williamsonin L. J. Smithin samannimiseen kirjasarjaan perustuva kauhu/fantasiasarja. Sarjassa seurataan tapahtumia Virginian osavaltion Mystic Falls -nimisessä kuvitteellisessa kaupungissa, jonka historia kätkee synkkiä salaisuuksia.


title: Vampyyripäiväkirjat

text: "Vampyyripäiväkirjojen" ensiesitys oli 10. syyskuuta 2009 The CW -verkossa ja se herätti välittömästi laajaa kiinnostusta. Suurten katsojalukujen ansiosta sarjaa tilattiin täysi tuotantokausi 21. lokakuuta 2009. Sarjan ensimmäinen kausi sai päätöksensä Yhdysvalloissa 13. toukokuuta 2010. Sarjasta on tehty kuusi tuotantokautta ja tammikuussa 2015 The CW ilmoitti seitsemännen tuotantokauden teosta.


title: Vampyyripäiväkirjat

text: Suomessa sarjan ensimmäisen tuotantokauden esitti MTV3 12. elokuuta 2010 – 6. tammikuuta 2011 välisenä aikana. Tämän jälkeen Sub sai sen esitysoikeudet ja alkoi näyttää toista tuotantokautta 4. syyskuuta 2011.


title: Vampyyripäiväkirjat

text: "Vampyyripäiväkirjojen" spin-off -sarjassa "Vampyyrien sukua" seurataan maailman ensimmäisten vampyyrien tarinaa New Orleansissa.


title: Vampyyripäiväkirjat

text: Sarja seuraa Elena Gilbertin (Nina Dobrev) elämää, joka rakastuu vuosisatoja vanhaan vampyyriin, Stefan Salvatoreen (Paul Wesley). Heidän elämänsä hankaloituvat Stefanin pahansuovan ja julman isoveljen Damonin (Ian Somerhalder) palatessa Mystic Fallsiin kostoa janoten. Molemmat veljet alkavat näyttää kiintymystä Elenaa kohtaan, tämän muistuttaessa molempien menneisyyden rakkautta, Katherine Piercea.


title: Vampyyripäiväkirjat

text: Sarja sijoittuu Mystic Fallsin fiktiiviseen kaupunkiin, Virginiaan, jonka menneisyys on täynnä yliluonnollisia varauksia. Muut sarjan tarinat kietoutuvat muihin kaupungin asukkaisiin, eniten kuitenkin Elenan pikkuveljeen Jeremyyn (Steven R. McQueen), Elenan parhaaseen ystävään Bonnieen (Katerina Graham), Elenan ystävään Carolineen (Candice Accola) sekä Elenan lapsuuden ystävään sekä ex-poikaystävään Mattiin (Zach Roerig). Kaupungin politiikkaa valvoo alkuperäisten perustajainperheiden jälkeläiset, eli Perustajainneuvosto, joka suojelee kaupunkia vampyyreiltä, ihmissusilta sekä noidilta.


title: Vampyyripäiväkirjat

text: Vaikka "Vampyyripäiväkirjat" perustuukin samannimiseen kirjasarjaan, monia sarjan hahmoja on muutettu tarinoiden kuitenkin säilyessä lähes ennallaan. Ensimmäisen tuotantokauden alussa sarjassa oli yhteensä kymmenen päähenkilöä, joista yksi kirjoitettiin ulos sarjasta ja jonka tilalle sivuhenkilö "ylennettiin".


title: Vampyyripäiväkirjat

text: Nina Dobrev esittää Elena Gilbertiä, sarjan päähenkilöä sekä Katherine Piercea sarjan päävihollista. Elena joutuu pian kolmiodraaman syövereihin, kahden vampyyrin väliin, joka toimiikin sarjan yhtenä keskittymänä. Paul Wesley esittää Stefan Salvatorea, hyväsydämistä ja ystävällistä vampyyriä, joka on veljensä Damon Salvatoren (Ian Somerhalder) täysi vastakohta, joka on häijy ja antisankarillinen, mutta hänelläkin on tunteet jossain syvällä.


title: Vampyyripäiväkirjat

text: Muita sarjan näyttelijäkokoonpanoon kuuluvia ovat muun muassa Steven R. McQueen, joka esittää Jeremy Gilbertiä, Elenan pikkuveljeä; Sara Canning Jeremyn ja Elenan tätinä ja laillisena huoltajana Jenna Sommersina. Katerina Graham esittää Bonnie Bennettiä, Elenan parasta ystävää ja noitaa; Candice Accola esittää Caroline Forbesia, Elenan toista parasta ystävää, josta tulee vampyyri toisella tuotantokaudella; Zach Roerig esittää Matt Donovania, Elenan lapsuuden ystävää sekä ex-poikaystävää, joka aloittaa myöhemmin suhteen Carolinen kanssa. Michael Trevino esittää Tyler Lockwoodia, ihmissutta, jeremyn vihollista, Mattin parasta ystävää sekä Mystic Fallsin pormestarin poikaa; Kayla Ewell esittää Vicki Donovania, Mattin levotonta siskoa sekä Tylerin ja Jeremyn tyttöystävää. Hänet kirjoitettiin pois sarjasta ensimmäisen kauden seitsemännessä jaksossa. Pian Matthew Davis kuitenkin paikkasi Kayla Ewellin paikan päähenkilöstössä Alaric Saltzmanina, historian opettajana, vampyyrin metsästäjänä sekä Jennan ihastuksen kohteena, joka Jennan kuoltua ryhtyi Elenan ja Jeremyn huoltajaksi.